
PRAEFATIO, 


Ouemadmodum  raro  tantummodo  contingit  irinioribus 
artis  salutaris  cultoribus,  ut  oblata  sibi  publice  scribendi 
occasione  ita  uti  possint,  ut  vel  artis  suae  noui  aliquid  in 
lucem  proferant,  vel  morbum  saltem  a  se  obseruatum 
diligentius  describant  atque  accuratius  explicent :  ita  ego 
quoque  libere  profiteor,  diu  me  multumque  haesitasse', 
quodnam  inauguralis  dissertationis  meae  argumentum  eli¬ 
gerem,  Sed  semouit  hanc  dubitationem  meam  Exc.  atque 
Exp.  Ceuutti,  fautor  et  praeceptor  egregius.  Is  enim 
ut  de  gastritidis  pathologia  scriberem  auctor  mihi  fuit  et 
suasor ,  maxime  propterea  ,  quod  istam  inflammationem, 
chronicamque  potissimum  eius  speciem,  pauci  tantummodo 
scriptores  accuratius  tractassent,  eamque  multi  confunde¬ 
rent  cum  aliis  morbis  ventriculi,  inter  hos  inprimis  cum 
ventriculi  atonia.  Sed  quamvis  de  gastritide  chronica  po- 

tissimum  disserere  constitui,  plura  tamen,  etsi  notissima,  liceat 

de  gastritide  acuta  praemittere,  partim,  quod  utraque  gastri- 

/ 

tidis  species  plures  caussas  et  symptomata  communia  habeat, 
partim,  quod  morbi  quidam  exstent  secundarii,  qui  et  acu¬ 
tae,  et  chronicae  ventriculi  inflammationi  originem  suam 
debeant.  Suscipio  igitur  hoc  negotium,  ad  quod  cl.  prae¬ 
ceptor  me  benevole  admonuit,  operamque  in  eo  ponam,  ut 
illud  pro  virium  tenuitate  et  temporis  breuitatc  feliciter  ad 
finem  .perducam.  Denique  nihil  magis  opto,  quam  ut 
hoc  specimen  inauguralc  lectores  beneuolos  et  indices  ae¬ 
quos  sit  habiturum. 

PARS  I. 

De  gastritidis  diagnosi ,  aetiologia  et  p  rognosi. 


§.  %: 

Priusquam  ad  morbi,  c!e  quo  disserere  constitui,  descriptionem  me 
accingam,  liceat  nonnulla  praemittere  de  primariis  eius  apud  medicos 
partitionibus,  quo  possim  postea,  io  describenda  ipsa  gastritide,  istarum 
partitionum  plures,  eas  maxime,  quae  quoad  curationem  minoris  mo¬ 
menti  sunt,  silentio  praeterire.  Biuiditur  autem  gastritis  io  primariam 
et  secundariam ,  cuius  diuisioois  fundamentum  ex  ipsis  verbis  patet; 
deinde  in  uniuersalem  et  partialem ,  prout  ea  ventriculum  vel  totum, 
vel  ex  parte  tantummodo  occupet;  in  phlegmonosam  porro  et  erysi - 
pelatosam ,  prout  inflammatio  tunicas  ventriculi  vel  profundius  intret, 
vel  in  sola  earum  superficie  contineatur ;  tum  in  acutam  et  chronicam 
secundum  temporis,  quod  morbi  sta*dia  explent,  vel  breuitatem ,  vel 
diuturnitatem;  in  epidemicam  denique  et  sporadicam ,  quarum 

illa  interdum  morbis  epidemicis,  in  primis  sub  eorum  fine,  superuenit. 

✓  * 

Praeterea  e  febris,  quacum  coniuncta  est,  indole,  ea  vel  gastrica , 
vel  neruosa ,  vel  putrida  audit,  ex  eadem  medicorum  consuetudine, 
ex  qua  et  illas  inflammationes,  quae  ex  metastasi,  v.  c.  arthritica  aut 
rheumatica,  oriuntur,  arthriticas  rheumaticas  que  solent  vocare.  .De¬ 
nique  non  praetermittenda  est  ea  inflammationis  ventriculi  diuisio,  a 
nonnullis  medicis  recepta,  ex  qua  vel  manifesta  ea  sit,  vel  occulta ,  qua¬ 
rum  illa  perspicua  habet  inflammationis  signa,  haec  autem  obscuriora 

ea ,  aut  lis  plane  privata  esse  dicitur,  ita,  ut  medici  saepius  ex  inopinato 
inuenirent  in  cadaveribus  inflammationis ,  quae  ante  mortem  nullis  sese 
prodidisset  signis,  vestigia;  cuius  rei  exempla  narrantur  a  Stolliq,  Hae- 
nio  atque  aliis.* 1).  Quae  gastritidis  species,  si  unquam  exstet,  neque 
sugillationes  post  mortem  obortae  forsan  habitae  fuerint  pro  inflamma¬ 
tionis  vestigiis  aut  ipsa  gangraena,  nec  signa  gastritidis,  propter  alios 
morbos  cum  ea  complicatos  minus  clara  et  perspicua ,  omnem  effuge¬ 
rint  medicorum  cognitionem,  perexiguae  tamen  pro  clinice  utilitatis  ea 
esset  futura,  quippe  quae  propterea,  quod  occulta  sit,  medicos  prorsus 
lateret. 

Paucis  his  de  divisione  expositis,  propius  ad  rem  meam  accedo,' 
primum  de  acuta ,  deinde  de  chronica  gastritide  ita  dicturus,  ut  non¬ 
nullas  huius  morbi  species  subiungam ,  quae  symptomatum  diuersiiate 
inter  se  differunt. 

A:’  ;  )jt  j  ,  ; ~  §■  2. 

Gastritis  acuta  plerumque  repente  exoritur.  Hinc  prodromi  raro 
in  ea  obseruantur.  Si  qua  tamen  occurrunt,  lenioris  affectionis  gastri¬ 
cae,  teste  Broussaiso  , 2)  formam  habere  solent.  Ciborum  enim  deside¬ 
rium  adauctum  quidem  interdum  deprehenditur,  alimenta  tamen  assumta 
post  aliquot  horas  caloris  excitant  sensum  atque  pectoris  oppressionem  e 
scrobiculo  cordis  exortam.  Oris  cauitas,  pharynx  atque  tonsillae  sic¬ 
cescunt  plerumque,  nec  non  lingua  in  apice  atque  lateribus  suis  sicca 
est  et  rubra,  atque  in  media  parte  muco  obsita  albido  vel  flavescente. 
Praecedit  haud  raro  quoque  diarrhoea,  rubet  interdum  coniunctiua  at- 

'■»  ■  - — a 

l)  cf.  Richters  specielle  Therapie  Tom.  I.  pag.  555. 

2)  Broussais  Lehrstunden  uber  die  gastris clien  Entzundmigen  a.  d.  Franz, 
v.  Fr  Kdnlin.  Bern  bey  C.  A.  lenny.  pag.  102. 

que  urethrae  orificium,  quo  aegrotus  in  Venerem  pronior  fit3).  Ceterum 

corporis  calor  augeri  solet,  accedunt  volarum  siccitas,  insomniae,  an¬ 
xietas,  nec  raro  animi  facultates  solito  viuidius  officio  suo  funguntur, 
aut  aegroti  ad  animi  pathemata  procliuiores  euaduut. 

§.  3. 

Plerumque  tamen  sine  ullis  prodromis  gastritis  acuta  aegrotos  cor¬ 
ripit,  in  cuius  symptomatibus  enumerandis  opus  erit  duas  seiungere 
morbi  species,  phlegmonosam  dico,  atque  erysip  elato  sam ,  quas 
tamen  accuratius  intricem  dignoscere  difficillimum  negotium  est. 

In  gastritide  phlegmonosa  aegroti  dolore  fixo  in  regione  ventriculi 
excruciantur ,  modo  pungente  et  lancinante  ,  modo  urente  ,  modo 
constringente  ,  qui  ex  tactu  externo  et  ingestis  ventriculo  quibus¬ 
cunque,  tum  inspiratione  atque  tussi  valdopere  augetur  ’,  isque  perci¬ 
pitur  interdum  aliis  quoque  in  locis,  uti  sub  diaphragmate  ,  sub  sterno, 
inter  scapulas,  atque  m  hypochondrio  utroque,  prouti  vel  ventriculi 
fundus ,  vel  pylori  aut  cardiae  regio  affecta  sit.  Nam  raro  gastritis  to¬ 
tum  occupat  ventriculum4).  Imo  in  humero  et  brachio  eiusdem  lateris, 
^quo  in  ventriculo  inflammatio  potissimum  residet,  dolor  persentitur  5). 
Epigastrium  ipsum  tumet  atque  calet,  et  summa  simul  agitatur  anxie¬ 
tate  aegrotus.  Accedunt  vomituritiones  atque  vomitus  ipse,  qui,  ubi 
ad  maiorem  gradum  peruenit  morbus,  non  solum  a  cibis,  verum  etiam 
a  potulentis  assumtis  insignem  in  modum  augetur  et  summo  cum  do¬ 
lore  coniunctus  est.  Ab  initio  pauca  tantummodo  euomimiur,  hreui 


3)  Broussais  1.  c.  pag.  io3. 

4)  Voigtel  Handb.  der  patholog.  Anatomie,  Halle  i8o4.  Bd.  2.  pag-  46i. 

5)  Broussais  1.  c.  pag.  io5. 

post  autem  omnia ,  quae  ingesta  sunt,  tum  pituita,  hilis  ,  imo  et  san¬ 
guis.  Aegroti  insigni  excruciantur  siti,  et  acidula  inprimis  et  frigidiu¬ 
scula  appetunt,  quibus  tamen  et  dolores,. quos  dixi,  fortius  increscunt, 
et  vomitus  renouatus  existit.  Perit  simul  ciborum  appetitus,  lingua 
plerumque  ruberrima  est  et  siccissima*,  rarius  muco  scatet  albido,  fla¬ 
vescente  vel  fusco.  Nonnunquam  ructus  accedunt  amari,  qui  hepar 
affectum,  id  est,  bepatitidem  cum  ventriculi  inflammatione  comunctam 
testari  videntur.  Almis  clausa  esse  solet*,  raro  diarrhoea  obseruatim 
Plerumque  et  cerebri  et  systematis  neruosi  functiones  turbantur.  Nam 
istis,  quae  enumeratu,  symptomatibus  veheinentissima  accedit  cepha¬ 
lalgia  in  regione  inprimis  supraorbitali  j  accedunt  porro  deliria,  mo  do 
mussitantia,  modo  furibunda,  stupor,  tremor  artuum,  conuulsiones, 
impedita  loquendi  et  deglutiendi  facultas ,  hydrophobiae  quaedam  pliae- 
nomena,  trismus,  tetanus,  animi  deliquia,  atque  insignis  virium  prostra¬ 
tio.  Partibus  ventriculo  vicinis  in  morbi  societatem  vocatis,  alia  adhuc 
accedunt  signa,  quae  ex  illarum  affectionibus  pendent,  qualia  sunt  tus¬ 
sis,  haemoptoe6),  retentio  urinae  atque  icterus  lenioris  gradus.  Pul¬ 
sus  plerumque  frequens  est,  celer,  paruus,  contractus,  saepe  inae¬ 
qualis  atque  intermittens ,  rarius  fortis  et  magnus.  Cutis  sicca  est,  et 
frigent  extremitates  marmoris  instar,  dum  interno  uruntur  aegroti  ca¬ 
lore.  Palpebrae  demissae  sunt,  languent  oculi,  et  omni  priuantur 
splendore.  Quandoque  et  aphthae  ante  mortem  proueniunt ,  quam 
ipsam  denique  nunciat  facies  hlppocratica. 

§.  4. 

Nulla  fere  habemus  signa  certa,  quibus  inflammationem  phlegmone - 
sa 7 7i  modo  descriptam  distinguamus  ab  erysipelatosa ,  quod  iam  P. 


G)  Bhovssais  1.  C.  pag.  107. 


Frankius  7 8)  profitetur.  Is  ad  signa  gastritidis  erysipelatosae  refert  febris 
inflammatoriae  vehementi  oris  absentiam,  praegressam  febrem  nervosam 
vel  gastricam,  aphthas  iam  antea  conspicuas,  frigus  externum,  calorem 
internum,  erysipelas  aliaque  exanthemata,  cpiae  gastrkidem  aut  praeces¬ 
serunt  aut  comitantur.  Denique  asserit,  homines  cachecticos  magis  disposi¬ 
tos  et  pronos  esse  ad  gastrkidem  erysipelatosam,  quam  ad  phlegmonosam. 
Sed  quum  et  febris  plerumque  nervosam  potius  prae  se  ferat  naturam, 
quam  synoebalem,  et  in  unaquaque  fere  gastritide  adsk  frigus  externum 
cum  calore  interno  i uuctum,  ista,  quae  summus  medicus  enumerat,  signa 
non  sufficere  mihi  videntur  ad  constituendam  certam  speciei  diagnosin. 
Contra  multo  maioris  mihi  momenti  esse  videtur  corporis  constitutio  in¬ 
firma  et  cachectica,  summi  autem  erysipelas  atque  alia  exanthemata  vel 
gastrkidem  praegressa,  vel  simul  cum  ea  praesentia.  Ab  aliis s)  huc  refe¬ 
runtur  dolores  minus  atroces,  anxietas  insignis  et  continua,  permagna  at¬ 
que  subitanea  virium  prostratio,  pulsus  perparuus  et  frequentissimus. 
Quae  tamen  signa  omnia  nonnisi  inter  se  coniuncta  et  simul  venientia 
paulo  certiores  nos  reddere  possunt  de  erysipelatosa  inflammationis  na¬ 
tura.  In  uniuersum,  quum  symptomatum  gastritidis  magna  sit  diffe¬ 
rentia  et  variatio  pro  diuersa  inflammationis  sede,  gradu,  aegrotorum 
constitutione  atque  aetate,  pro  genio  porro  epidemico  et  complica¬ 
tionibus,  canendum  sane  est,  ne  singulis  atque  indiuiduis  symptoma¬ 
tibus  nimiam  fidem  habeamus. 

§•  5: 

His  cum  phlegmonosae,  tum  erysipelatosae  gastritidis  signis  perpen¬ 
sis  licet  haud  difficilis  sit  cognitu  haec  inflammatio,  ea  tamen,  quae  plu- 


7)  Epitome  de  curandis  hominum  morbis  1.  II.  pag.  efig. 

8)  cf.  Grundriss  der  'besondern  Pathologie  u.  Therapie.  v.  I.  W.  II.  Con- 
radi.  Marburg  1819.  Tom.  I.  pag.  4io. 

rimum  faciant  ad  diagnosin  constituendam,  ex  numero  illorum  nomi¬ 
nanda  sunt.  Sunt  autem  ea  fixus  ille  in  epigastrio  atque  continuus 
dolor,  ab  ingestis  ventriculo  quibuscunque  valdopere  auctus,  vomi¬ 
tus,  et  his  adiuncta  febris  vehementior. 

Iam  vero  nonnulli  alii  morbi  a  me  commemorandi  esse  viden¬ 
tur,  qui  aliquam  cum  gastritide  habent  similitudinem.  Cardialgia 
ab  ea  differt  dolore  periodico,  coque  magis  constringente,  quam 
pungente,  nec  vomitus  tantopere  augetur  cibis  assumtis.  Epigastrii 
regio  retracta  potius,  quam  tumida  esse  solet:  febris  nulla,  urina 
non  rubra,  sed  spastica  et  pallida.  Tamen  notandum  est,  cardialgiam 
vehementiorem  interdum  in  gastritidem  transire.  In  cholera  autem 
obseruantur  simul  cum  vomitu  frequentissimo  atque  spontaneo  prae¬ 
cipitatae  alui  deiectiones  cum  doloribus  colicis  in  regione  umbili¬ 
cali  atque  hypogastrica  media  commictae.  In  inflammatione  mus - 
culorum  abdominalium  in  epigastrii  regione  tumorem  externum, 
habes  calidum  atque  circumscriptum ,  nec  cibi  ventriculo  ingesti 
vomitum  mouent.  Ab  inflammatione  peritonaei ,  lienis ,  renum , 
vesicae  urinariae ,  pancreatis ,  omenti  ,  diaphragmatis  etc.  ga¬ 
stritis  eo  differt,  quod  vomitus  ,  qui  pluribus  illarum  inflamma¬ 
tionum  proprius  est ,  ex  alimentis  non  augeatur ,  quod  dolores 
porro  alium  occupent  locum  ,  quod  denique  in  his  inflammatio¬ 
nibus  nonnulla  signa  desiderentur,  quae  gastritidi  propria  sunt,  et 
adsint  contra  ,alia,  quae  istis  sunt  peculiaria  et  pathognomonica. 
Hepatitis ,  quae,  affecto  hepatis  lobo  inprimis  sinistro,  facile  ad  ven¬ 
triculum  transit,  simillima  interdum  est  gastritidi.  Desiderantur  ta¬ 
men  ab  initio  ardor  ventriculi  atque  vomitus  cum  dolore  iunctus,  non 
tam  subito,  quam  in  illa,  cibis  atque  potulentis  ingestis  excitatus. 

Ceterum  P.  Frankius  contendit9),  in  hepatitide  arteriarum  pulsationes 
minus  frequentes  minusque  exiles  esse.  Denique  in  febre  gastrica 
atque  biliosa  haud  raro  dolet  regio  epigastrica.  Sed  dolor  mitior  esi 
neque  cum  vomitu  aeque  vehemente  coniunctus,  ULi  autem  vehe- 
mentior  fit,  inflammati  ventriculi  suspicio  est. 

§.  6. 

Difficilior  redditur  diagnosis  gastritidis  aliis  morbis  cum  illa  com¬ 
plicatis.  Tunc  nonnisi  accuratissima  omnium  ac  singulorum  sympto¬ 
matum  contemplatio  et  iusta  eorum  aestimatio  de  vera  morbi  natura  cer¬ 
tiores  nos  reddere  potest.  Ita  saepius  coniungilur  gastritis  secundaria 
cum  febre  neruosa,  gastrica,  putrida,  aut  hae  illi  accedunt,  choleram¬ 
que  vehementiorem  gasti itidem  comitari  videmus,  hanc  alias  inflam¬ 
mationes  abdominales.  Quorum  morborum  signa  si  enumerare  vel¬ 
lem,  verendum  esset,  ne  fuies  libello  meo  positos  longe  exce¬ 
derem.  Ad  morbos  denique  frequentissime  cum  gastritide  complica¬ 
tos  et  encephalitis  pertinet  atque  hydrocephalus  acutus,  de  quo  infra, 
ubi  de  tunicis  ventriculi  emollitis  sermo  erit,  fusius  dicam. 

§•  7- 

In  eruendis  gastritidis  caussis  nominanda  est  constitutio  irritabilis. 
Saepissime  enim  illa  in  infantibus  atque  iuuenibus  obseruatur,  rarius 
in  senioribus.  Deinde  huc  referendus  est  ,  ex  Broussaisi  io)  opi¬ 
nione,  calor  externus,  qui  membranas  mucosas  tubi  intestinalis ,  prae¬ 
cipue  ventriculi,  irritet,  eas  reddat  siccas,  calidas  et  rubras,  ideoque 
quam  maxime  ad  inflammationem  proclines.  Iis  autem,  quae  saepis- 


9)  L  c.  Tam,  II.  pag.  24 1. 

10)  Bequssais  1.  c.  pag.  g5.  96. 

sime  hunc  morbum  excitant  ,  caussis  stimulos  adnumeraiidos  esse 
censeo  tam  externos,  quam  internos.  Gastritis  enim  crebro  procrea* 
tur  ingestis  in  ventriculum  corporibus  acutis  atque  asperis,  ossibus  e.  g., 
vitro,  acubus,  aliisque  imius  generis  similibus.  Pari  modo  Lirudines 
deglutitae  ,  vermes,  qui  in  ventriculum  irrepsere,  et  nimia' ciborum 
copia  inflammationem  ventriculi  procreare  possunt,  tum  vulnera  ven^ 
tricoli,  aut  regionis  epigastricae  contusiones  atque  commotiones, 
equorum  e.  c.  mulorumue  calcitratu  effectae  n).  Cartilaginis  xiphoi¬ 
deae  fracturae  el  luxationes  saepius  chronicam  gastrilidem  efficiunt, 
quam  acutam.  Et  herniae  atque  prolapsus  huc  pertinent.  Saepissime 
et  gastritis  originem  debet  venenis  acribus  et  corrodentibus  ,  inprimis 
arsenico,  hydrargyro  muriatico  corrosivo,  aliisque  metallorum  oxydis, 
emeticis,  catharticis  ,  acidis  mineralibus,  alcalibus  et  salibus  I2).  La 
FlizeUs  exemplum  affert  gastritidis  letiferae  post  assumtam  nitri  un¬ 
ciam  unam  exortae  I3).  Glacies  atque  aqua  gelida  hausta  aeque  ac 
potulenta  alia  nimis  calida  ventriculum  inflammare  possunr.  Non  mi¬ 
nus  nimius  spirituosorum  usus,  cibi  salsi,  hilis  acris  huc  pertinere  vi¬ 
dentur.  Refrigerium  quoque  inter  lavandum  aut  in  balneo  admissum, 
capitis  et  cerebri  percussiones,  et  vulnera  atque  animi  pathemata 
vehementiora  a  pluribus  scriptoribus  ad  gastritidis  caussas  relata  inue- 
nio.  Porro  functiones  cutaneae,  haemorrhoidum  mensiumque  suppres¬ 
sio,  ulcera  incaute  sanata,  exanthemata  mtempestiue  curata,  vel  sponte 
retrogressa,  inprimis  erysipelas  et  scabies  haud  parum  facere  viden¬ 
tur  ad  procreandam  ventriculi  inflammationem.  Interdum  edam  ar- 


ll)  VOXGTEL  1.  C.  pag.  46 1. 

22)  Broussais  1.  c.  pag.  97. 
l5)  Cf.  VoiGTEL  1,  C.  pag.  466. 


thritica  atque  rheumatica  inflammatio  partium  externarum  ad  ventricu¬ 
lum  per  metastasin  abit  ,  aut  aliorum  organorum  abdominalium  in¬ 
flammationes  ad  ventriculum  propagantur.  Sed  non  internarum  tantum? 
modop artium  inflammationes  gastritidis  caussae  sunt,  sed  cutis  quoque 
inflammationes  variae.  Multa  enim  exstant  exempla  erysipelatis  I4)? 
scarlatinae15),  variolarum  1(5)  atque  exanthematum  miliarium17),  quae 
ventriculum,  imo  tubum,  intestinalem  iotrauerint.  Ceterum  gastriti— 
dem  secundariam  haud  raro  gignit  febris  gastrica,  neruosa,  putrida, 
tum  flaua  amcricaua,  cholera,  et  cardialgia  vehemeniior. 

8. 

Ex  vniuersO,  quem  supra  depinximus,  morbi  decursu  manife¬ 
stum  est,  gastritidem  acutam  ad  periculosissimas  inflammationes  esse 
referendam,  maxime  propterea,  quod  ventriculo  permagna  insit 
sensibilitas  atque  inter  eum  arctissimus  nexus  intercedat  reliquumque 
corpus,  quo  etiam  fit,  ut  saepius  conuulsionibus  decedat  aegrotus, 

y 

priusquam  morbus  alium  exitum  ceperit.  Infausta  autem  esse  solet 
prognosis,  ubi  non  partialis  adest,  sed  uniuersalis  ventriculi  inflam¬ 
matio,  eius  que  tanta  vehementia,  ut,  quaecunque  assumserit  aegrotus,  vio¬ 
lento  vomitu  reficiantur.  Omnium  autem  celerrime  morte  finitur  ga¬ 
stritis,  quae  vel  in  homine  venit  perquam  sensibili,  vel  in  venenis 
ingestis  originem  habet;  nec  minus  morbum  reddunt  graviorem  quae¬ 
cunque  complicationes,  inprimis,  quae  cerebrum  atque  systema  ner¬ 
vosum  male  afficiunt.  Unde  mali  ominis  potissimum  sunt  stupor,  in- 

14)  P.  Frank  1.  c.  Tora.  III/ pag,  29. 

1 5)  ibicf  pag.  70. 

i6j  Voigtel  I.  c.  pag.  471.  et  John  Howship  practical  oibseivations  in 
surgery  and  morbid  anatomy,  illustrated  by  cases.  London.  1816.  pag.  253. 
v  17)  P.  Fbank  1.  c.  Tom.  III.  pag.  187. 


cubitus  in  dorso  supinus,  coma,  suspiria,  subsultas  tendinum,  tre¬ 
mor  atque  siccitas  linguae,  difficultas  quaedam  in  anlibraclxio  exten¬ 
dendo  l8)?  crebriora  animi  deliquia  et  pulsus  exiguus,  tremulus  et  inter¬ 
mittens.  Periculum  porro  portendunt  oculi  semiaperti  ,  languidi, 
splendoris  expertes,  et  facies  pallida  atque  collapsa.  Malum  quoque 
est,  ubi  aegroti,  mitigata  febre,  respuunt  cibos  sibi  oblatos19),  et 
remedia ,  licet  aptissima ,  statim  ab  initio  morbi  adhibita  omni  carent 
effectu.  Meliora  contra  sperare  licet,  ubi  lingua  magis  pallida  et 
liumida  euadii,  imminuitur  epigastrii  calor  atque  tumor,  urinae  ex- 
cretio  augetur,  pulsus  plenus,  cutis  calida  et  liumida  deprehenditur, 
denique  redintegratur  cibum  potumque  retinendi  in  ventriculo  facultas. 


§•  9* 

Gastritis  chronica  interdum  aliis  succedit  morbis,  inprimis 
febribus  gastricis  acutaeque  ventriculi  inflammationi ,  quae  male 
fuerint  curatae.  Nam  superata  febre  vel  gastrica  vel  pituitosa,  si 
apex  linguae  adhuc  perruber  conspicitur,  caletque  et  cutis  et  epi¬ 
gastrica  regio,  nondum  sublata  prorsus,  quae  in  ventriculo  erat,  ir¬ 
ritatione,  tumque  exhibentur  aegroto  ad  reficiendas,  ut  aiunt,  ven¬ 
triculi  vires  aut  cibi  nutrientes,  aut  remedia  toniea  et  stimulantia, 
maior  facile  exinde  existit  irritatio  membranarum  ventriculi,  in  chro¬ 
nicam  haud  raro,  imo  interdum  in  acutam  gastritidem  transitura. 
Sed  primariam  quoque  obseruamus  gastritidem  chronicam ,  in  cuius 
signis  enumerandis  solum  Broussaisum  sequi  apud  me  constitui,  qui 
quatuor  gastritidis  chronicae  enumerat  formas. 


18)  Bkoussais  1.  c.  pag.  i35. 
.19)  Bhoussais  1.  c.  pag.  i52. 

'  §.  10. 

I.  Forma  prima.  Gastritis  subacuta ao).  Symptomata  huius 
speciei  maximam  partem  cum  illis  conueniunt,  quae  in  gastritide 
acuta  commemorauimus ,  licet  sint  istis  multo  mitiora.  Ciborum  de¬ 
siderium  valde  deminutum  plerumque  est,  et  regionis  cardiacae  calor 
digestionis  iuprimis  tempore  adauctus.  Dolor ,  quem  in  ventriculo 
persentiunt  aegroti,  obtusior  est,  quam  in  gastritide  acuta,  continuus 
tamen,  atque  ex  ingestis  ventriculo  quibuscunque  insigne  habet  incre¬ 
mentum  ,  quo  cibi  interdum,  sub  sodae,  quam  dicunt,  molestiis 
vomitu  reiiciuntur.  Is  dolor  quandoque  ad  diaphragma  usque  pro¬ 
pagatur,  indeque  dyspnoeam  excitat.  Conqueruntor  quoque  haud 
raro  simul  aegroti  de  doloribus  in  regione  cartilaginis  xiphoideae ,  in 
humeris  et  pectore,  cum  tussi  breui  coniimctis.  Ex  consensu,  qui 
est  inter  membranas  mucosas,  rubet  lingua  et  orificium  urethrae; 
accedit  insignis  virium  muscularium  prostratio,  et  vagi  per  artus  dolo¬ 
res  veniunt.  Febris  paullatim  in  hectieam  abitura  pomeridianas  habet 
et  vespertinas  exacerbationes,  taudemque  ex  affectis  haud  raro  pul¬ 
monibus  phthisi  pulmonali  vita  terminatur. 

II.  Forma  secunda ,  quam  Broussaisus  21)  habet,  parum  a 
priore  differre  mihi  videtur.  Mitiora  scilicet  in  ea  symptomata  sunt. 

nec  membranae  mucosae  rubent.  Ea,  febre  adhuc  vigente,  facile  in 

*  -  | 

acutam  abire  dicitur.  Caussis  remotis  saepenuniero  tota  euanescit. 

III.  In  tertia  forma ,  quam  dyspepsiam  vocat2-),  non  ubique 
deest  ciborum  desiderium,  imo  in  tempus  aliquod  stimulantium  re- 


oo)  Beoussais  1.  c.  pag.  178. 

2 1 )  1.  c.  pag.  179. 

22)  1.  c.  pag.  180  sc[cp 

mediorum  usu  solet  augeri.  Cibi  tamen  assumti  ingratam  in  ventri¬ 
culo  monent  sensum  et  lentissime  concoquuntur*  Corpus  uniuersum 
languet  et  aegrotus  digestionis  tempore  flatibus  atque  cephalalgia  excru¬ 
ciatur.  Lingua  albida  in  apice  rubra  conspicitur?  quod  signum  di¬ 
citur  rarissime  deesse;  reliquae  vero  membranae  mucosae  non  rubent. 
Haec  forma,  in  qua  ex  Broussaisi  opinione  irritatio  ventriculi  diuersa 
est  in  diu  er  sis  eiusdem  locis,  ita ,  ut  pars  sana  famem  persentiat,  cibi¬ 
que  auide  adeo  assumantur ,  assumti  tamen  dolorem  excitent  cum 
febre  commictura?  in  plui  es  annos  protrahi  potest.  Denique,  qui  ex 
hac  gastritidis  specie  decedunt,  in  iis  membrana  mucosa  ventriculi  rubra 
fusca  vel  nigra  conspicitur- 

IY.  Forma  quarta ?  hypochondria  a  celeb.  auctore  illo  dicta? 
in  qua  describenda  omnia  fere  signa  ?  quae  a  scriptoribus  in  hy¬ 
pochondria  enumerantur  ,  recensuit?  adiectis  epigastrii  et  hypochon¬ 
driorum  doloribus,  minus  huc  pertinere  mihi  videtur.  Broussaisus  23) 
enim  in  ea  gastritidem  cum  enteritide  commictam  in  constitutione 
sensibili  adesse  dicit.  Sed  in  huius  formae  descriptione  fines,  quibus 
inflammationis  chronicae;  notio  continetur  ?  videtur  ille  transgres¬ 
sus  esse. 

§.  1 1  . 

Hinc  facile  patet j  arduum  interdum  esse,  chronicam  ventriculi 
inflammationem  bene  cognoscere  et  ab  aliis  morbis  similibus  accurate 
distinguere.  Facillime  enim  ea,  in  summum  aegrotorum  detrimentum 
confundi  potest,  cilm  illa  dyspepsiae  specie,  quae  ex  ventriculi  atonia 
oritur.  Haec  enim  eadem  fere  habet  signa  ac  illa  chronicae  gastritidis 


a3)  b  c.  pag.  i8t. 

species,  cui  Broussaisus  idem  nomen  tribuit,  quamque  tertiam  ga¬ 
stritidis  chronicae  formam  fecit  ($.  10.  III).  Sed,  symptomatibus  utri» 
usque  morbi  paullo  accuratius  perpensis,  inuenimus  in  inflammatione 
ventriculi  chronica  nonnulla  signa,  quae  illi,  quam  dixi,  dyspepsiae 
desunt.  IIuc  potissimum  pertinent,  praeter  linguam  in  apice  rubram, 
febris  accessiones  post  assumta  alimenta  in  primis  conspicuae  et  tensio 
calorque  in  epigastrii  regione.  Minus  confert  ad  diagnosin  firme  sta* 
tuendam  caussarum  indagatio,  quum  eaedem  causae  utrumque  morbum 
progignere  dicantur.  Cardialgia ,  quamuis  huic  morbo  simillima,  do¬ 
lo  rum  tamen  intermissionibus  et  febris  absentia  differt.  Neque  urinae 
conditionem  negligendam  esse  puto,  quae  in  chronica  ventriculi  in¬ 
flammatione  rubet  potius,  quam  pallet.  Difficillima  etiam  inter  ga- 
stritidem  chronicam  distinctio  est  mterque  scirrhum  incipientem ,  de 
cuius  signis  infra  larga  mihi  erit  dicendi  occasio,  quo  ablegatos  cu¬ 
pio  lectores  meos.  Denique  diagnosis  multum  quoque  impeditur  no¬ 
stri  morbi  cum  aliis  complicatione,  cuius  generis  inprimis  sunt  tubi 
intestinalis ,  hepatis ,  lienis ,  pancreatis  aliorumque  organorum  ab¬ 
dominalium  inflammationes  chronicae ,  indurationes  et  ulcera.  Quae  si 
existunt,  nonnisi  accuratissima  omnium  ac  singulorum  symptomatum 
aestimatio  rem  clariorem  reddere  potest. 

§•  is- 

Si  ad  caussas  inflammationis  \enti  icnli  chronicae  respicimus,  ea¬ 
rum  plurimas  tales  inuenimus,  ex  quibus  et  acuta  huius  visceris  in¬ 
flammatio  (quae  et  ipsa  ad  gastritidis  chronicae  caussas  referenda  est) 
originem  suam  habet.  Ad  has  pertinent  nimia  alimentorum,  praeci¬ 
pue  stimulantium,  acrium  et  aromaticorum,  copia  ventriculo  ingesta, 
«imius  et  continuus  spirituosorum  usus,  medicamenta  emetica,  cathar- 

;  •  C  2 

tica  et  Ionica:  porro  contusiones  ventriculi,  quae  saepius  chronicam 
progignunt  inflammationem ,  quam  acutam,  thoraces  feminarum  et  vita 
sedentaria24),  qua  organa  abdominalia  comprimuntur;  tum  calor  ex¬ 
ternus,  pathemata  animi  deprimentia,  nostalgia  in  primis,  nimia  animi 
intentio,  vigiliae,  nec  non  haemorrhoidum  atque  mensium  suppressio, 
et  exanthematum  aliorumque  morborum  metastases. 

§•  1^. 

Quantum  ad  prognosin ,  gastritis  chronica  non  tam  repentinam 
quidem  minitatur  mortem,  quam  acuta,  ipsaque  rarius  per  se  lethalis 
est,  longe  saepius  per  morbos  secundarios:  nihilominus  tamen  mul¬ 
tum  ex  ea  metuendum,  quamuis  non  desint  exempla,  in  quibus  admi¬ 
nistratis  remediis  aptis  pofligata  fuerit,  vel  sponte  adeo  euanuerit,  At 
vero  ubi  in  longum  perdurat,  facillime  in  scirrhum  et  carcinoma  abit, 
aut,  perturbato  digestionis  officio,  febris  hectica  vel  hydrops  vitae 
finem  imponit,  aut  pulmones  in  morbi  societatem  vocati  exulceran¬ 
tur  ,  quo  aegrotus  vera  phthisi  pulmonali  decedit.  Rarius  tamen 
gastritidem  chronicam  arbitror  tam  tristem  habituram  esse  exitum, 
modo  statim  ab  initio  suo  idonea  semper  adhiberentur  remedia.  Sed 
quoniam  in  prima  eius  origine  difficilior  diagnosis  est,  facileque  ea  con- 
fu  nditur  cum  aliis  ventriculi  affectionibus,  inprimis  cum  cardialgia 
et  atonia  ventriculi,  remediis  antispasmodicis ,  tonicis  et  stimulantibus 
male  in  usum  vocatis,  in  maiorem  et  talem  gradum  adscendit-,  ut  ab  ea 
raro  absit  exitus  funestissimus. 

2 4)  Broussais  1,  c»  pbg.  176. 

PARS  II. 


De  vario  gastritidis  exitu , 


* 


CAPUT  I. 

De  Resolutione  i  Suppuratione  et  Gangraena. 


§•  i- 

Resolutio,  exoptatissimus  gastritidis  finis,  cum  in  acuta,  tum  in 
chronica  liuius  inflammationis  forma  potest  euenire.  Eam  in  gastri¬ 
tide  acuta  sperare  licet,  ubi  caussae  excitantes  in  ventriculum  haud 
amplius  agunt,  nec  subito  eum  destruunt;  deinde,  ubi  auxilia  statim  ah 
initio  morbi  adbibita,  largae  inprimis  venaesectiones ,  magnum  afferunt 
et  tale  aegroto  leuamen,  ut  ventriculi  ardor  atque  dolores  mitigentur, 
diminuatur  epigastrii  tensio,  nec  potulenta  amplius  vomitu  r  ei  ici  an  tu  r  ^ 
porro,  ubi  lingua ,  quae  aniea  sicca  fuerat,  simulque  aut  perrubra,aut 
nigro  muco  tecta,  humidior  fit  atque  purior,  alnus  sponte  soluitur, 
et  pulsus  maior  cxistit  atque  fortior,  tum  et  calor  partibus  exteritis 
aequaliter  redit, et  cutis  turget  atque  Immescit,  et  oculorum  facies  ad 
naturalem  suum  habitum  accedit,  capitisque  euanescit  obnubilatio;  de¬ 
nique,  ubi  in  urina  largius  excreta  sedimentum  conspicitur  album  at¬ 
que  aequale.  Ceterum  facile  intelligitur ,  valdopere  prognosin  differre 

X  *  .  ’  ’  i  f  *  ’  7  i 

pro  diuerso,  qui  sit,  inflammationis  gradu. 

Crises  in  gastritide  varias  habemus.  Frangitur  .  enim  morbus 
summo  cum  aegroti  leuamiue  modo  sudore  imiuersaii  et  super  totum 

corpus  diffuso ,  modo  excretionibus  aluiois  modicis,  nullo  tamen 
praesente  tenesmo,  qui  intestini  coli  rectiue  male  irritati  index  esset 
futurus»  Nec  rarae  sunt  haemorrhagiae  per  annin  atque  vaginam  cri¬ 
ticae,  praesertim  uhi  haemorrhoidum  aut  mensium  suppressio  mor¬ 
bum  excitauerit.  Et  per  parotides  crises  gastritidis  interdum  fieri 
putat  Broussaisus  25)*  Denique  in  gastritide  metastatica  magnam  spem 
afferunt,  quae  suppressa  erant,  exanthemata  in  eodem  loco,  quem 
antea  obsederant,  de  nuo  prorumpentia.  His  tamen  signis  omnibus, 
si  separatim  veniunt,  fides  deneganda  est,  eaque  iis  tum  tantummodo 
habenda,  ubi  eorum  plura  inter  se  coniuncta  prodeunt. 

In  chronicis  ventriculi  inflammationibus  rarius  conspiciuntur  cri¬ 
ses  tam  apertae,  si  eas  exceperis  ventriculi  inflammationes,  quae  aut 
menstruis,  aut  haemorrhoidibus,  aut  exanthematibus  suppressis  origi¬ 
nem  debent.  Quandoque  chronica  gastritis  in  acutam  transit,  qua 
profligata  et  illa  quoque  euanescit.  In  aliis  gastritis  chronica  typum 
febris  intermittentis  assumit :  cui  si  medemur ,  simul  quoque  inflam¬ 
mationem  tollimus26):  in  aliis  denique  arthriticis  rheumaticisque  arti¬ 
culorum  inflammationibus  ea  indicatur.  Longe  tamen  saepius  gastri¬ 
tis  chronica  e  crisi  non  repentina,  sed  lenta  potius,  quam  lysin  vo¬ 
cant,  in  sanitatem  transitum  habet. 

Suppuratio  acutam  multo  frequentius,  quam  chronicam  ventri¬ 
culi  inflammationem  insequitur,  eamque  suspicamur  futuram,  ubi  in 
gastritide  acuta,  eaque  vehementiore,  intra  quatriduum,  et  ad  sum¬ 
mum  intra  septiduum  molimina  critica  nulla  apparent,  aut  crises  im* 


25)  1.  c.  pag.  1-54. 

26)  Broussais  1.  c.  pag.  2 02. 

perfectae  veniunt,  aut  dolor  remittit  quidem,  manent  tamen  anxietas 
summa,  nausea  et  vomitus.  Ipsum  autem  gastritidis  in  suppuratio¬ 
nem  transitum  nunciant  dolor  pungens  in  pulsantem  mutatus,,  et 
commictus  cum  sensu  ponderis  regioni  ventriculi  impositi,  horripila¬ 
tiones  et  febricula,  quae  sensim  sensimque  in  heclicam  mutatur,  et 
post  cibos  assumtos  nausea  et  pressionis  in  regione  cardiaca  sensus. 
Est  autem  hic  gastritidis  exitus  magni  periculi  plenus,  praesertim  ubi 
ita  rumpitur  abscessus,  ut  pus  in  abdominis  canum  effundatur,  quo 
inter  animi  deliquia  et  magnum  abdominis  tumorem,  vomitum  cru¬ 
entum  et  purulentum,  interque  conuulsiones  subiLus  vitae  linis  est. 
Rarius  accidit,  ut,  abscessu  ventriculi  cum  peritonaei  membrana  con¬ 
creto2),  pus  ad  externas  partes  deucniat  et  per  musculos  abdominis 
exitum  sibi  paret  vel  in  epigastrica  vel  umbilicali  regione.  Eiusmodi 
fistulae  ventriculi,  quarum  exempla  narrant  Richtervs,  Swietenys, 
Sabattervs,  Larreyvs  et  alii28),  saepius  in  vulneribus  ventriculi  oc¬ 
currunt.  Quae  licet  diutius  perferri  ab  aegrotis  possint,  tamen  satis 
infausta  est  earum  prognosis,  cum  ocius  serius  febris  Lectica  exoria¬ 
tur,  ex  qua  decedat  aegrotus.  Nec  ullum  inueni  apud  scriptores  ex¬ 
emplum  fistulae  Tenuiculi  persanatae.  Maior  aliquanto  spes  est  in 
abscessu  versus  interiora  aperto,  quo  pus  sanguine  plerumque  mixtum 
aut  vomitu  aut  ano  eiicitur.  Si  vomicae  parietes  coalescunt  ,  restitui 
aegrotus  potest,  sin  minus,  febris  Lectica  vitae  finem  affert.  Ita 
Hallervs  (opusc.  patholog.  obs.  XNIII)  casum  narrat  ventriculi  cum 
colo  concreti  et  puris  in  colo  depositi.  Aliam  Soemmeringys  vidit 

27)  P.  Fkank  1.  c.  Tom.  II.  pag.  244. 

28)  cf.  Kleydcen  dissertat,  de  plxthiseos  ventriculi  pafhologia,  Bonnae 
1820.  pag,  00. 

ventriculi  cum  hepate  concretionem29).  Imo  interdum  ad  thoracis 
cauitatem  pus  penetrare,  eoque  costas  corrodi  tradunt  auctores»  Tunc 
ex  febre  hectica  lethalem  morbum  esse,  per  se  patet. 

§•  5. 

Ad  tristissimos  gastritidis  exitus  pertinet  gangraena ,  quae  omne 
artis  auxilium  inane  reddit.  In  eam  inpnmis  transit  ventriculi  in¬ 
flammatio,  quae  venenis  excitata  est,  item  erysipelatosa ,  atque  ea, 
quae  cum  febre  neruosa  complicatur30).  Vehementissimi,  quos  su¬ 
pra  commem oraui,  ventriculi  dolores  subito  remittunt  atque  euaneseunt, 
haud  raro  in  magnum  errorem  adstantium,  qui  bona  exinde  ma¬ 
gis  ,  quam  mala  praesagire  amant.  Al  vero  non  latet  tunc  ex¬ 
pertum  medicum  summum,  quod  instat,  periculum,  acceduntque  alia 
signa,  quae  vitae  discrimen  haud  dubium  reddunt.  Vomitus  enim, 
cum  magna  antea  aegroti  contentione  coniunctus,  ea  nunc  prorsus 
caret,  facillimus  exislit  aut  plane  cessat,  aluusque  pertinacissime  huc¬ 
usque  clausa  sponte  iam  et  ipso  aegroto  inscio  soluitur ,  excrementis 
insignem  foetorem  spargentibus.  Succedit  porro  in  ardoris  interni 
vehementissimi  locum  horror  crebrius  repetitus  ac  recurrens,  frigent, 
aut  algent  potius  extremitates  marmoris  instar,  corpus  tegit  sudor  al¬ 
gidus,  pulsus  myurus  est  et  intermittens,  oculis  nubila  tenebraeque 
obuersantur ,  accedit  habitus  aegroti  collapsus,  facies  hippocratica, 
accedunt  suspiria  atque  singultus  ,  interdum  etiam  meteorismus.  Atque 
hoc  modo  vel  placide  exstinguitur  aegrotus  vel  couuulsionibus  cor¬ 
reptus  ultimum  spiritum  exhalat. 

Post  mortem  in  ventriculo  omnia  conspiciuntur  inflammationis 
vestigia,  ita  tamen,  ut  aut  intima  tantummodo  ventriculi  tunica  hic  ibi 

29)  cf.  VoiGTEL  I.  c.  pag.  477. 

00)  P.  Frank  I.  C.  tom.  II.  pag.  2 4 5. 


liuidis  nigrisue  maculis  obsita  jnueniatur,  dum  in  reliquis  ventriculi 
locis  vasa  repleta  et  sanguine  turgida  inflammationem  prodant,  aut 
omnes  omnino  ventriculi  tunicae  affectae  deprehendantur,  saepius  fa¬ 
cile  friabiles,  imo  perforatae  interdum  existant. 


CAPUT  II. 

■  * 

De  membranarum  ventriculi  dissolutione  et  pe rfo r a - 

tione  spontanea . 

§•  *• 

Quem  nunc  paullo  accuratius  describere  aggredior,  morbus,  isque 
infantili  aetati  inprimis  proprius,  variis  apud  scriptores  nominibus  insi¬ 
gnitur;  ab  Huntero  digestio  ventriculi  post  mortem,  a  Laisneo  erosio 
et  perforatio  spontanea,  a  Iaegero  emollitio  ventriculi,  a  Masso  disso¬ 
lutio  membranarum  ventriculi  nominatus.  Is  probe  distinguendus  est 
ab  aliis  ventriculi  rupturis  et  perforationibus,  quae  vel  ex  ingesta  ni¬ 
mia  ciborum  copia,  vel  abscessu,  ulcere,  aut  carcinomate  oriri  possunt. 
In  quibus  omnibus  desideratur,  quae  huic  morbe  propria  est,  mem¬ 
branarum  ventriculi,  ut  ita  dicam,  emollitio  gelatinosa  atque  pultacea, 
de  qua  longior  infra  sermo  erit.  Erunt  autem  fortasse,  qui  mirentur, 
me,  de  gastritide  disserentem,  istam  ventriculi  destructionem,  quam 
variis  caussis  tribuerunt  scriptores,  inter  istius  exitus  numerasse.  Sed 

i 

plura  sunt,  quae  me  ad  hoc  consilium  impulerunt,  de  quibus,  ex¬ 
hibita  antea  morbi  ipsius  delineatione  et  expositis  clarissimorum  me¬ 
dicorum  de  eo  opinionibus,  in  fme  Imius  capitis  fusius  dicam. 

§.  2. 

Symptomata ?  quae  ventriculi  dissolutionem  dicuntur  praecedere , 
liis  fere  continentur.  Absque  ullis  prodromis,  vel  vix  conspicuis, 
subito  plerumque  ciborum  desiderium  diminuitur,  aut  plane  perit, 
sitis  ingens  oritur,  lingua  perrubra  est  et  aphthis  interdum  obsita;  ca¬ 
lent  manus,  arteriarum  pulsus  frequens  et  parmis  est  et  nonnunquam 

0 

intermittens,  pallet  facies,  summam  experiuntur  infantes  anxietatem,  do¬ 
let  plerumque  abdomen,  inprimis  epigastrica  regio,  attrahuntur  cura 
ad  ventrem  cum  insigni  corporis  iactatione  clamoribusqne  continuis 
et  ex  tactu  externo  vehementer  auctis.  Vomitus  modo  statim  ab 
initio  morbi,  modo  serius  accedit  vehemenlissimus,  isque  nullis  reme¬ 
diis  compescendus.  Sensim  sensimque  clamor  in  gemitum  mutatur, 
aegroti  incumbunt  dorso,  cutis  magis  magisque  frigescit,  facies  pallida 
atque  hippocratica  redditur,  distorquentur  oculi,  accedunt  leuiores 
conuulsiones  breuique  aegrotus  diem  obit.  Sunt  tamen  haec  symptomata 
non  cuncta  semper  conspicua,  et  quam  maxime  inter  se  variant.  Ita 
Iaegerus31)  historiam  morbi  narrat,  in  quo  ultimis  tribus  quatuoruc 
ante  mortem  diebus  symptomata  ista  manifesta  erant,  sed  antecesse¬ 
rat  per  quatuordecim  dies  diarrhoea  mucosa  cum  vomitu  rariore  con- 
iuncta.  Manus  calidae  erant,  appetitus  diminutus,  accedebatque  tus¬ 
sis  Lienis  et  sicca.  Morbus  spatium  duarum,  quatuor,  imo  sex  heb¬ 
domadum  explebat,  initium  habens  a  febre  et  diarrhoea,  quibus  mox 
sese  adiunxerant  tussis  spastica,  tum  vomituritiones  et  vomitus.  Neque 
desunt  exempla,  in  quibus  ab  initio  aluus  obstructa  esset.  Respiratio-, 
nem  haud  raro  anxiam  atque  acceleratam  obseruamus.  In  puero  sex- 

5i)  Ueber  die  Erweichung  des  Magengnmdes  in  Hufelands  Journal  d. 
pract.  Heilkunde.  Bd.  52.  St.  5.  pag.  n. 

enni  ab  initio  febris  conspicua  nulla  erat,  at  dolores  abdominis,  con¬ 
vulsiones  et  vomitus  periodice  redibant.  Tandem  in  eorum  paroxysmo 
aliquo  post  longam  intermissionem  aegrotus  obiit32).  Ad  quae  sympto¬ 
mata  vario  modo  mutanda  permultum  faciunt  aliorum  morborum 
complicationes,  ita,  ut  illa  plus  minusue  aperta  sint,  imo  jirorsus  de 
fuisse  dicantur.  Saepissime  enim  hic  morbus  coniunctus  est  cum 
encephalitide  atque  hydrocephalo ,  qui  vel  morbum  nostrum  praece¬ 
dunt,  vel  eum  insequuntur,  cuius  rei  exempla  narrant  Iaegerus33), 
Fleischmannus  34)  ,  Massus35),  Zellerus  36)  ct  alii.  Et  lAEGERUS37) 
in  duobus  ex  pneumonia  defunctis,  quorum  alter  iuuenis  esset,  alter 
senex,  eandem  ventriculi  destructionem  refert  post  mortem  innectam. 
Neuter  extremis  vitae  diebus  sui  compos  fuerat,  atque  in  eo,  qui  iuuenis 
esset,  magna  erat  inter  piam  matrem  atque  arachnoideam  aquae  copia 
collecta,  quae  caussa  fuisse  videtur,  cur  affecti  ventriculi  signa,  du¬ 
rante  ipso  morbo,  non  obseruareniur.  Laisxeus38)  mentionem  quo¬ 
que  facit  complicati  morbi  nostri  cum  peritonitide  puerperarum  sae- 


52)  Dissertatio  inaugural,  medie,  de  dissolutione  membranarum  ventriculi 
auct.  G.  H.  Mass.  Halae  MDCCCXX.  pag.  7. 

33)  1.  c,  Bd.  52.  et  36. 

34)  Ueber  Erweichung  d.  Magens  u.  dessen  Leiclienoffnmigen.  18 15. 
pag.  122 — 132. 

35)  1.  c.  pag.  9. 

36)  Dissertatio  de  natura  morbi  ventriculum  infantum  perforantis.  Tubing. 
MDCCCXVIII. 

57)  1.  C.  Bd.  52.  St.  5.  pag.  20.  sq. 

58)  Betrachtung  iiber  die  v.  selbst  erfolgt.  Zerfressung  u.  Durchbohrun"  d. 
Magens  in  d.  neuen  Samml.  auserl.  Abhandl.  z.  Gebr.  fur  pract.  Aerzte.  Bd.  IV. 
St.  4.  pag.  61 5. 

pius  ohseruati.  Habuit  quoque  idem  auctor  ventriculum  emollitum, 
in  puella  annicula,  tussi  conuulsiua  confecta,  in  qua  inuemt  aquam  sub 
membrana  arachnoidea  et  in  ventriculis  cerebri  collectam39).  Denique 
Mas  sus  4°)  istam  ventriculi  mutationem  cum  dysenteria  epidemica  con- 
iunctam  bis  a  se  obseruatam  asserit. 

At  vero,  dum  adhuc  viuit  aegrotus,  morbi  diagnosis  perquam  du¬ 
bia  est,  et  difficillima  res  affirmare,  inventum  iri  post  mortem  eiusmodi 
ventriculi  vel  mollitiem ,  vel  perforationem.  Namque  primum  morbo 
cum  cerebri  morbis  complicato ,  affecti  ventriculi  signa  prorsus  abesse 
possunt,  deinde,  si  adsunt  quoque  omnia  et  conspicua,  £a  tamen  non 
alia  sunt,  ac  ea,  quae '  gaslritidem  comitari  solent.  Nihilominus  ta¬ 
men  Iaegerus  ventriculum  emollitum  et  perforatum  futurum  aliquo¬ 
ties  se  praediuinasse  gloriatur.  Tamen,  si  qua  sunt  signa,  ex  quibus 
illum  suspicari  liceat,  haec  maxime  posita  esse  equidem  existimarem  in 
infantili  aetate,  in  vomitu  vehementissimo,  atque  in  acutissimo  ipsius 
morbi  decursu.  Sed  summi  momenti  est  hunc  morbum  a  similibus 
ipsi  recte  distinguere,  ne  confundatur  cum  illa  vomitus  specie,  omnis 
pencoli  experte,  quae,  e  magna  ventriculi  sensibilitate  exorta,  infan¬ 
tili  aetati  communissima  est  et  frequentissima.  Haec  autem  non  ita  perti¬ 
nax,  ut  ille*  est,  et  aptis  remediis  facile  cedit :  febris,  si  qua  est,  multo 
initior  existit,  neque  tanta  virium  prostratio  obseruntur,  neque  faciei 
singularis  ille  habitus.  Vomitus  autem  a  vermibus  in  ventriculum  ir¬ 
reptis  excitatus  e  vermituritionis  signis  in  genere  cognoscendus. 


39)  Iaeger  1.  c.  Bd,  36,  St.  1.  pag.  56«—  4i. 

40)  1.  c.  pag.  12. 

Haec  ventriculi  destructio  quum  semper  pro  alius  morti  exitu, 

A 

eoque  tristissimo,  sit  habenda,  facile  est  intellectu,  nullam  vitae  spem 
reliquam  esse ,  ubi  iste  in  illa  finem  suum  habeat. 

Prognosis  etiam,  si  in  uniuersum  aliquam  proferre  liceat,  ma¬ 
xime  infausta  est,  tum  propter  diagnosin  dubiam  atque  obscuram, 
tum  propter  organi  affecti  dignitatem  et  sensibilitatem ,  maiorem  in 
infantili  aetate,  tum  propter  celerem  morbi  decursum,  intra  dierum, 
imo  horarum41)  aliquot  spatium  terminatum»  Contra  spes  aliqua  con¬ 
cipienda  esse  videtur  morbo  lente  accedente,  quo  medico  ad  auxilian¬ 
dum  plus  temporis  datum  sit.  Iaegerus  certe  hoc  sibi  aliquoties 
contigisse  narrat,  ut  hunc  morbum  chronice  decurrentem  sanaret.  Dc 
qua  assertione  eo  magis  dubitandum  esse  videtur,  quo  clarius  patet, 
vix  quemquam  e xs liturum  esse,  qui  contendere  audeat,  morbum 
quendam  infantilem,  etiamsi  similia  exhibeat  symptomata,  in  eam, 
de  qua  loquor,  destructionem  certo  abiturum  esse.  Denique  per  se  intel- 
ligitur,  qualemcunque  complicationem  morbum  periculosiorem  red¬ 
dere  ;  quod  nescio  an  de  ullo  magis  valeat ,  quam  de  bydrocepbalo 
acuto. 

$.  4. 

Ad  morbum  nostrum  praecipue  disposita  esse  videtur  aetas  infan¬ 
tilis.  Inter  quatuor  enim  et  viginti,  quae  apud  scriptores  enarrata 
vidi,  exempla,  viginti  infantum  sunt  ex  morbo  nostro  defunctorum. 
Iaegerus  eum  bis  quoque  in  adultis  vidit  j  nec  minus  huc  pertinent 
tria  illa,  quae  Hunterus  habuit,  cadauera  hominum  violenta  morte 
exstinctorum.  Burnsius  nonnisi  aestiuo  tempore  hanc  ventriculi  de- 


4 1)  Lais  ne  1.  c.  pag  6^5. 

structionem  sese  observasse  dicit,  et  Adabtsius  42)  eam  in  calidioribus 
vidit  regionibus.  Unde  fortasse  colligendum  esset,  calorem  externum 
aliquid  conferre,  ut  ventriculus  ad  istam  morbosam  mutationem  pro- 
cliuis  reddatur.  Ceterum  et  alimenta  inepta  permultum  facere  viden¬ 
tur  ad  hunc  morbum  procreandum.  Plurimi  enim  iufanlum,  quos 
Iaegerus  commemorat,  in  ablactationis  periodo  versabantur  cibisque 
nutriebantur  tenerae  illi  aetati  haud  congruis ,  solidioribus  et  fari¬ 
nosis.  Denique  non  omittendae  sunt  aliorum  organorum  inflamma¬ 
tiones,  quibus  ventriculi  illa  destructio  saepius  socia  sese  adiungit, 
uti  encephalitidi  exsudatiuae,  atque,  ex  Laisnei  et  Iaegeri  obseruatis, 
peritonaei  et  pulmonum  inflammationi. 

§■  5* 

Sed  quum  in  morborum  natura  accuratius  indaganda  magna  sit 
sectionum  in  cadaueribus  institutarum  utilitas,  iam,  quae  milii  de  illis 
innotuerunt,  liceat  proferre. 

Differt  autem ,  quae  hoc  morbo  destructa  est ,  ventriculi  vel  tubi 
intestinalis  pars  a  reliquis  in  uniuersum  tenuitate,  laeuitate  et  pellu- 
ciditate  43)  sua.  Colorem  habet  modo  e  viridi  griseum,  modo  ru¬ 
tilum,  et  in  massam  gelatinosam  mutatur,  quae  quo  magis  recedit  a 
centro  suo  quasi,  eo  durior  existit  minusque  pellucida.  Modo  canalis 
cibarii  membrana  intima  tantum  destructa  est,  modo  neruea  quoque 
et  muscularis,  ita,  ut  sola  externa  intacta  sit,  qua  vero  rupta  si¬ 
mul  cum  emollitione  perforatio  oritur.  Nec  forma ,  nec  magnitudo 
foraminis  certos  ac  distinctos  fines  habet,  manuumque  contrectatione 


42)  Mass  1.  c.  pag.  i4. 
45)  Mass  1.  c.  pag.  19. 

titraqne  facile  mutatur  atque  augetur.  Modo  eiusmodi  foramina  orbi¬ 
cularia  sunt  atque  grossi  magnitudinem  aequantia,  modo  oblonga  sunt  et 
tanta,  ut  tota  manus  commode  possit  immitti.  Eorum  margines  au¬ 
tem,  ventriculo  aquae  innatante,  fimbriis  circumdati  conspieiuutur. 
Plerumque  fundus  ventriculi  huius  destructionis  sedes  est}  sed  venit 
ea  in  aliis  quoque  ventriculi  locis,  ex  Iaegeri  e.  g.  aliorumque  ob- 
seruationibus  in  pariete  ventriculi  anteriore ,  prope  pylorum  44)  et 
cardiam.  Interdum  et  tota  membrana  mucosa  in  massam  gelatinosam 
mutata  fuit,  integris  tamen  reliquis  ventriculi  membranis.  Ceterum 
in  omnibus  fere,  quae  a  Laisneo,  Iaegero,  Masso,  Zellero  ct 
Morino45)  institutae  erant,  sectionibus  ventriculo  hic  ibi  inflammationis 
et  gangraenae  vestigia  impressa  fuere.  Modo  enim  variae  ventriculi 
tunicae  roseo  vel  rubro  colore  tinctae  erant^  modo  maculae  rubrae, 
liuidae  et  nigrae  variis  in  locis  sparsae,  modo  foraminum  margines 
profunde  rubebant.  Duo  tamen  refert  Iaegerus  exempla,  quibus  in 
ventriculo  nulla  inflammationis  vestigia  essent  conspicua  :  alterum 
pueri  quinque  mensium46),  in  quo  praegressis,  quae  iu  superioribus 
commemoraui ,  symptomatibus ,  ventriculi  fundus  emollitus  erat  absque 
ullis  inflammationis  vestigiis,  canalis  autem  intestinorum  tenuium  leni¬ 
ter  inflammatus:  alterum47)  puellae  undecim  menses  natae,  tussi  eon- 
vulsiua,  eaque  diutius  protracta,  confectae.  Praeterea  in  ventriculo 
latex  plerumque  mucosus  aliquis,  viscidus,  fuscus,  subniger odo¬ 
remque  modo  dulcem,  modo  apidulum  spargens  continetur,  testibus 


44)  Mass  1.  c.  pag,  21  sq. 

45)  Morin  dissertation  :  considerations  generales  sur  Perosiori,  Paris  1  8  ,>6. 

46)  Iaeger  1.  c.  Bd,  56.  St.  i.pag.  18 -22. 

47)  Iaeger  ibid.  pag.  56 -4 1- 

Chaussiero  et  Iaegero,  quorum  hic  ex  latice  isto  acidum  ace  licum 
ehemica  arte  separauit, 

§•  6. 

Variae  ac  diuersae  exstant  de  natura  huius  morbi,  quem  primus 
ohseruauit  Hunterus,  (ohseruations  on  different  paris  of  animal  oeco- 
nomy,)  opiniones.  Hunterus  enim  eum  exortum  putat  a  succo  ga¬ 
strico  ,  qui  tanta  vi  polleat,  ut  etiam  post  mortem  res  sibi  oblatas  possit 
dissoluere,  vixque  inueniri,  qui,  prospera  valetudine  gauisi,  sed  su¬ 
bitanea  morte  erepti,  post  mortem  ventriculi  superficiem  internam 
quodammodo  erosam  non  habeant,  Ad  quam  opinionem  compro¬ 
bandam  tria  affert  exempla,  alterum  hominis  suspendii  supplicio  dati, 
reliqua  duo  ab  hominibus  cranii  fractura  enecatis  desumla.  Tum,  quo 
probabiliorem  reddat  suam  hypothesin,  nonnisi  posteriorem  ventri¬ 
culi  parietem  ait  emollitum  inueniri,  quippe  qui,  oh  reclinatam  cada¬ 
veris  positionem,  solus  inundetur  succo  gastrico  hoc  in  loco  col¬ 
lecto.  At  vero  quod  attinet  succi  gastrici  post  mortem  secretionem 
et  dissolutionem  membranarum  ventriculi  exinde  oriundam',  Spal- 
lanzani  4S)  reiteratis  experimentis  conuicit,  succum  gastricum  non  se¬ 
cerni  nisi  ubi  ad  concoquendos  cibos  eo  opus  habeat  ventriculus.  Dein¬ 
de  e  Spallanzani  et  Soemmeringi  49)  obseruatis  non  in  omnibus  cada¬ 
veribus  ventriculi  membrana  intima  corrosa  inuenitur.  Denique  quan¬ 
tum  ad  illud  argumentum  ,  cui  Hunterus  plurimum  tribuit,  a  po¬ 
sitione  ca daneris  supine  reclinata  repetitum  ,  Chaussierus  5o)  con¬ 
tendit,  in  quolibet  ventriculi  loco  inueniri  posse  talem  membranarum 


» 

48)  cf.  Lais  ne  1.  c.  pag.  6il. 

4o)  cf.  Iaeger  1.  c.  Bd.  02.  St.  5  pag.  5  sqq. 
5o)  cf.  Laisne  1.  c.  pag.  652. 

dissolutionem ,  idqne  probat  multis  eiusmodi  exemplis51),  in  quibus  non 
solum  anterior  ventriculi  paries,  verum  etiam  oesophagus  et  intestina 
cum  tenuia,  tum  crassa,  emollita  inuenirentur.  Burnsius  quoque  (Edin- 
burgh  medical  and  surgical  Journal,  vol.  YI.  pag.  129.)  totum  tubum, 
intestinalem  dissolutum  et  a  cardia  inde,  usque  ad  intestinum  rectum, 
gelatinosum  quater  sese  reperisse  affirmat,  additque,  ut  Hunteri  opi¬ 
nionem  quodammodo  adiuuet,  posse  succum  gastricum  omnino  talem 
destructionem  efficere,  sed  eum  tantummodo,  qui  in  mortis  momento 
in  vasis  secretoriis  adhuc  contineatur.  Cui  opinioni  tamen  repugnat, 
quod  reliqua  quoque  intestina  hoc  modo  dissoluta  inuenta  fuerint; 
Denique  si  liaec  destructio  ventriculi  succi  gastrici  efficaciae  et  post  mor¬ 
tem  residuae  tribuenda  esset,  haud  dubie  nulla  eam  praegressura  essent 
ventriculi  male  affecti  phaenomena. 

Laisneus52)  breuissimis  ita  se  expedit,  ut  dicat,  morbi  sympto* 
mata  solummodo  patere ,  11011  item  claram  esse  et  sufficienter  explicari 
posse  destructionis  originem. 

Duplicem  denique  diuersis  temporibus  Iaegerus  fouit  de  liac  re 
opinionem.  Primum 53)  enim  eam  explicauit  e  perturbato  systemate 
lieruoso  et  exorta  exinde  paralysi 7  quam  sequatur  membranarum  cana¬ 
lis  intestinalis  dissolutio,  eamque  sententiam  probare  studuit  citato 
iuuenis  exemplo,  qui  ex  assumta  nimia  spiritus  vini  copia  repente 
diem  obiisset.  Hanc  paralysin  vocat  e  nimia  irritatione  exortam ; 
tamen  in  cadauere  ventriculum  in  regione  cardiae  inflammatum  reper¬ 
tum  fuisse  addit.  — •  Post54)  autem,  detecto  scilicet  et  elicito,  de 

51)  cf.  Jaeger  1.  c.  Bd.  56.  St.  1.  pag.  4  5* 

52)  1.  C.  pag.  63i. 

55)  Jaeger  1.  c.  Bd.  02.  St.  5-  pag.  26. 

54)  Jaeger  1.  c.  Bd.  36.  St.  1,  pag.  70  sqq. 

quo  supra  diximus,  acido  acetico  ex  latice  illo,  qui  non  solum  inest 
ventriculo,  verum  etiam  deprehenditur  in  intestinis,  sententiam  suam 
ita  mutam  t ,  ut  diceret,  perturbato  systemate  neruoso  primarum  via¬ 
rum  et  secretionem  et  reactionem  ita  mutari,  ut  secreta  nimia  acidi 
illius  copia  intestinorum  membranas  dissoluere  atque  emollire  valeat. 
Cui  acido  si  qua  etiam  vis  in  emolliendis  visceribus  tribui  posset, 
tamen,  ut  morbus  quidam  praegressus  illorum  structuram  mutauerit, 
ideo  necesse  esse  videtur,  quod  ipsum  acidum  et  concentratum  adeo, 
aliaque  acida  multo  fortiora  in  ventriculo  sano  eiusmodi  dissolutio¬ 
nem  efficere  nequeant.  Quare  mihi  arridet  maxime  ea  opinio ,  quam, 
quantum  equidem  scio,  primus  Riciiterus  55),  deinde  Massus56)  propo¬ 
suerunt:  „ dissolutionem  membranarum  ventriculi  praegressae  indam* 
„mationi,  vel  acutae,  vel  chronicae,  suam  originem  debere.^  Ipsa  au¬ 
tem  emollitio  ad  sphacelum  proxime  accedere  mihi  videtur,  quamuis 
longe  absim,  ut  contendam,  unamquamque  ventriculi  corrosionem 
inflammationi  esse  adscribendam,  sed  eam  tantummodo,  quae  viuente 
aegroto  suis  se  signis  prodiderit. 

Si  respexeris  symptomata  illa  omnia,  quae  emollitas  ventriculi 
membranas  praecedere  supra  diximus ,  ne  unum  quidem  eorum  in¬ 
venies,  quod  desit  in  gastritide.  Affert  quidem  Iaegerus  nonnulla 
exempla  aegrotorum,  quibus  abdomen  tactum  nullum  dolorem  ciere 
videbatur;  sed  infantes  hi  omnes  erant  hydrocephalo  acuto  laborantes, 
in  quo  morbo  complicato  delicientis  etiam,  vel  potius  non  percepti, 
doloris  caussa  quaerenda  mihi  esse  videtur.  Quid?  quod  Tix.  Walsh- 


55)  1.  c.  Bd.  4.  pag.  78« 
•56.  1.  c.  pag,  62  .  • 

mannus57)  narrat,  se  in  homine  ventriculi  erysipelate  emortuo  ipsum 
ventriculum  pullaceum  atque  emollitum  inuenisse.  Et  quod  attinet 
tria  illa  exempla,  ab  HuiXTero  obseruata,  ea  Masso58)  suspecta  et 
accuratius  indaganda  esse  videntur;  quum  a  nemine  medicorum,  nisi 
ab  ipso  Huntero,  eiusmodi  dissolutio  membranarum  ventriculi  in 
hominibus  violenta  morte  defunctis  descripta  sit.  Unde  Massus  ad¬ 
dit,  persuasum,  sibi  esse,  illis  in  casibus  ventriculi  erosionem  fortui¬ 
tam  fuisse.  Quo  posito,  praegressa  inflammatio  chronica  fuerit,  ne- 
c esse  est,  quae,  dum  viueret  aegrotus,  vel  nullis  siguis  sese  proderet, 
vel  medici  obseruaiionem  effugeret»  Et  in  immersum  arbitror,  rem 
saepius  ita  esse,  ut  ventriculi  dissolutionem  praecedat  inflammatio 
chronica,  eaque  magis  occulta,  quam  aperta,  cui  ultimis  vitae  mo¬ 
mentis  accedat  inflammatio  acuta,  certe  illis  in  casibus,  ubi  intra 
paucarum  horarum  spatium  aegroti  hoc  morbo  emoriuntur.  Namque 
haud  verisimile  est,  talem  ac  tantam  membranarum  destructionem 
tam  breui  tempore  existere  et  perfici  posse. 

II.  Alterum  argumentum  repeto  a  cadaverum  sectionibus,  ad 
easque  tantummodo  respiciam,  quarum  in  superioribus  a  nobis  mentio 
facta  fuit.  Duo  autem  tantummodo  exempla  habet  Iaegerus  ,  in  quibus 
nulla  inflammationis  vestigia  erant  conspicua,  alterum  tamen  eorum 
tale,  in  quo  intestinorum  tenuium  inflammatio  illam ‘ventriculi  affectio¬ 
nem  praegressa  esse  videtur:  alterum  puellae  tussi  eonuulsiua  confe¬ 
ctae,  in  qua  fortasse  ob  morbi  diuturnitatem  tota  iam  pars  affecta  in 
massam  gelatinosam  abierat.  In  tabulis  vero  aeneis,  quae  adiunctae 
sunt  dissertationi  Exp.  Morini,  conspiciuntur  ventriculi  plures  emolliti 


57)  VOIGTEL  1.  C.  pag.  462. 

58)  b  c.  pag.  19  sq. 

atque  perforati,  quibus  omnibus  fere  inflammationis  atque  gangraenae 
notae  liaud  desunt.  Ita  tab.  I.  fig.  2.  ventriculum  exhibet  in  ante¬ 
riore  parte  perforatum,  cuius  emollitxonem  anetor  gangraenae  tribuit. 
Tab.  II.  fig.  i,  repraesentat  illam  ventriculi  partem  perforatam,  quae 
lieni  proxime  adposita  est  *,  eumque  diaphragmatis  et  ventriculi 
locum,  quo  utrumque  organon  alteri  vicinum  est,  permultis  vasorum 
ramulis  conspersum  conspicimus.  I11  explicanda  tab.  III.  flg.  1,  qua 
alius  ventriculus  perforatus  delineatus  est,  auctor  haec  addit  (pag.  17); 
,,0n  doit  aussi  remarquer,  que  tous  les  vaisseaux  capillaires  de  la  mem- 
,,brane  interne  de  1’estomac  etaient  dans  un  de'veloppement  extraor- 
?>dinaire.a  Idem  conspicuum  est  in  eiusdem  tabulae  fig.  2.,  ubi  ante¬ 
rior  ventriculi  paries  pluribus  in  locis  perforatus  est.  Quae  quidem 
quatuor  exempla  inflammationis  vestigia  non  solum  clarissime  nobis  osten¬ 
dunt,  verum  et  auctor  ipse  erosionem  praegressae  irritationi  tribuit59). 
In  illo  autem  casu,  cuius  Iaegerus  meminit60),  aegrotus  e  pneumonia 
vehementiore  exstinctus  extremis  vitae  diebus  sui  compos  non  fuerat. 
Inflammatio  a  pulmonibus  ad  ventriculum  propagata  esse  videbatur: 
pulmo  enim  sinister  inflammatus  adhaerebat  diaphragmati  in  regione 
foraminis  oesophagei,  quae  pars  diaphragmatis  ipsa  discolor  et  maculis 
spbacelosis  notata  erat:  fundus  ventriculi  emollitus  conspiciebatur  et 
pluribus  in  locis  perforatus,  villosa  autem  tunica  emollita  innenieba- 
tur ,  rubra  et  maculis  ex  atro  rubentibus  et  gangraenosis  inspersa.  Si- 
‘mili  modo  et  inflammatio  peritonaei  ad  ventriculum  in  Laisnei  aegro¬ 
tis  transiisse  videtur. 

III.  Tertium  denique,  quo  utor  ad  confirmandam  Richteri  et 
Massi  opinionem ,  argumentum  a  remediorum  actione  desumo.  Quod 

feaww  ■  ■»  —  I  .Ill.-ll-n:.».»  ■  ....  .  w 

5q)  Mobin  1.  c,  pag.  i3. 

60)  1.  c.  B*L  52.  St.  5.  pag.  20. 

licet  per  se  minoris  momenti  sit  ^  tamen  non  prorsus  praetermitten¬ 
dum  esse  censeo.  Iaegerus*51)  quidem,  paralysi  neruorum  futurae  oc¬ 
currendum  esse  ratus,  remedia,  quae  dicuntur  neruina  et  stimulantia, 
aerem  carbonicum,  alcalia,  moschum,  opium,  zincum,  amara,  aro¬ 
matica  et  laxantia  in  usum  vocauit.  Praeterea  vesicatoria  et  sinapis¬ 
mos  imponi  iussit  regioni  ventriculi  7  eamque  inungi  suasit  rebus  spiri- 
tuosis  et  volatilibus.  Sed  frustra;  quippe  quae  nihil  prorsus  valerent 
ad  mortem  arcendam.  Nam  quamuis  glorietur,  se  morbum  nostrum, 
ubi  chronicus  fuisset,  persanasse  mixtura  e  tinct.  rliei  aquos. ,  ol  tart. 
per  deliq. ,  extr.  fruct.  aurant.  immatur.,  syrup.  diacod.  et  aq.  foeniculi 
composita ,  tamen  an  indubia  fuerit  et  certa  morbi  diagnosis  ,  recte 
dubitari  potest.  Si  quicquam  enim  in  boc  morbo  sperandum  est  a 

i 

medicamentorum  administratione ,  Masso  assentiendum  esse  puto,  qui 
methodum  antiphlogisticam  ,  eamque,  ob  praesentissimum  periculum, 
totam  in  usum  vocandam  esse  censet,  ideoque  largas  potissimum 
commendat  sanguinis  detractiones. 


C  A  P  U  T  1 1 1. 


JJe  scirrho  et  carcinomate  ventriculi. 


§•  i. 

Quum  gastritis,  inprimis  chronica,  scirrhum  et  carcinoma  ventriculi 
haud  raro  procreet,  aut ‘potius  in  his  exitum  suum  habeat,  pauca  quoque 
de  iis  scriptioni  meae  addenda  putaui,  quae,  si  fusius  exponerentur, 


61)  1.  c.  Bd  52.  St.  5.  pag.  27, 

sane  non  ad  dissertationem  academieam ,  sed  ad  librum  integrum  con- 
scribendum  sufficerent. 

Tria  plerumque  statuunt  scirrhi  stadia,  quorum  singulorum 
symptomata  iam  breuiter  enarrabo. 

I.  Stadium  primum ♦  ( Scirrhus  incipiens .)  Ad  symptomata  in* 
cipientis  in  ventriculo  indurationis  scirrbosae  referuntur  dolor  fixus  iu 
ventriculi  regione,  plus  minusue  vehemens,  premens  potius  atque  gra¬ 
vans,  quam  lancinans  et  pungens,  isque  modo  periodicus  et  cardial- 
giae  simillimus,  modo  continuus,  vel  certe  subcoutinuus.  Interdum 
ponderis  tantum  sensus  in  illa  regione  percipitur  et  aegroti  alieni  quid 
ibi  persentire  putant,  quod  modo  sursum,  modo  deorsum  moueatur; 
sed  haud  raro  dolores  ad  dorsum  quoque  propagantur  atque  ad  humeros 
usque,  cibis  ventriculo  ingestis  aucti.  Rarissime  hoc  in  stadio  digito¬ 
rum  ope  tumor  iam  detegi  potest,  sed  oriuntur  post  alimenta  assumta, 
inprimis  post  prandium,  vel  statim  ,  vel  horis  aliquot  praeterlapsis, 
(quod  varium  est  pro  varia  scirrhi  sede) ,  nausea,  vomituritiones  et  ipse 
vomitus.  Modo  cibi  assumti  tantummodo  evomuntur,  modo  eiicitur 
simul  cum  illis  materia  acida,  pituita  et  bilis.  Accedunt  quoque  inter 
aquae  in  ore  colluuiem  motus  foetidi,  acidi  et  calidi.  Peracta  dige¬ 
stione  quies  plerumque  sequitur,  haud  raro  tamen  vacuo  quoque  ven¬ 
triculo  vomitus  oritur  spastico  similis.  In  celeriore  morbi  decursu 
diarrhoea  obseruatur,  saepius  etiam  alui  obstructio.  Clysmata  atque 
laxantia  ad  tempus  aliquod  leuamen  aegrotis  allerunt62).  Ciborum  de¬ 
siderium  interdum  non  modo  non  deprauatum  est,  verum  etiam  ad¬ 
auctum,  lingua  pura,  sitis  maior,  urina  ut  plurimum  limpida  et  aquosa, 

62)  Chardel  iiber  die  scirrhos  en  Ausart.  des  Magens  in  cL  neugn  Samm- 
hmg  auserles.  Abhandl.  z.  Gebr.  fur  prakt.  Aerzte  1820.  Bd.  IV.  St,  3.  pag,  456. 

cutis  frigida63),  pulsus  plerumque  normalis,  modo  naturali  mollior, 
modo  durior  et  frequentior.  His  denique  accedit  languor  quidam  at¬ 
que  inertia  uniuersi  systematis  reproducliui.  Ceterum  non  stabile  est 
et  fixum,  per  quod  incipientis  scirrlii  periodus  duret,  tempus.  Namque 
ad  plures  interdum  annos  protrahitur* 

II.  Stadium  secundum .  ( Scirrhus  confirmatus .)  Sensim  sCn- 
simque  stadium  primum  in  secundum  sibi  transitum  parat,  qui  tamen 
certis  limitibus  circumscribi  nequit.  Dolores  ventrrcuji  increscunt  et 
euadunt  subcontinui,  mitigari  tamen  possunt  consopientium  remediorum 
usu.  Alui  obstructio  pertinacissima  est,  excerniturque  interdtfm  ma¬ 
teria  pici  aut  meconio  similis64)*  rarius  diarrhoea  in  locum  illius  suc¬ 
cedit.  Aegrotus  in  dies  minorem  ciborum ,  inprimis  duriorum,  copianx 
ingerere  potest,  quibus  vomitus  suscitatur  veliemennor,  alimenta  vis- 
eido  muco  mixta  reficiens.  Haud  raro  accedunt  anxietas  et  palpitatio  in 
cordis  atque  epigastrii  regione ,  sapor  plerumque  ingratus,  amarus,  aci¬ 
dus  et  ructus  foetidi,  lingua  tamen  pura  manente.  Destituitur  simul 
magis  magisque  aegrotus  et  carnibus,  et  viribus,  unde  et  nunc  ipse  tu¬ 
mor  exploratione  externa  facilius  detegi  potest.  Color  aegroti  pallidus 
redditur,  flavescens  et  luridus  65)?  neejuc  desunt  denique  febris  hecticae 
superuenientis  vestigia. 

III.  Stadium  tertium .  {Exulceratio.)  In  hoc  dolores  ad  sum¬ 
mum  perueniunt  gradum  et  propter  insignem  corporis  macorem  tu¬ 
mor  digitis  facillime  j  distinguitur  ,  isque  modo  maior,  modo  mi¬ 
nor,  modo  circumscriptus,  modo  diffusus.  Ipso  autem  vomitu  ne 

65)  Dissertatio  obseruatt.  circa  scirrhorum  ventriculi  diagnosin  sistens  auct. 
I.  E.  Schwahzenbeug.  Halae  MDCCCX1X,  pag,  21 . 

64)  Ghakbel  1.  c.  pag.  458. 

65)  Broussais  1.  c.  pag.  i3.  ' 


4o 


per  opii  quidem  usum  compescendo  materia  eiicitur  foetida,  nigra y  fu¬ 
ligini  similis,  interdum  mucosa  et  striis  atris  tincta.  Eiusdem  indolis 
esse  solet  stercus,  potissimum  tum,  ubi  ad  pylorum  morbi  sedes  est. 
Cessant  quoque  et  pereunt  somnus  et  ciborum  desiderium,  alno  ob¬ 
structae  ultimo  morbi  tempore  diarrhoea  haud  raro  succedit  ,  prodit  fe¬ 
bris  hectica  et  perspicuae  eius  exacerbationes,  tum  sudores  profusi  et 
diarrhoea  colliquativa,  oedema  pedum  atque  hydrops.  Interdum  et 
paulo  ante  mortem  vomitus  silet.  At  vero  in  his  symptomatibus  om¬ 
nibus,  quotquot  sunt,  vix  unum  habemus,  epiod  carcinomati  ventriculi 
pathogoomonicum  sit  et  [ipsi  proprium.  Nam  ea  et  in  scirrho  non  exul¬ 
cerato  interdum  occurrunt,  ructusque  foetidissimos,  commictos  cum 
vomitu  materiae  nigrae  et  purulentae,  quos  Pembertonus  66)  refert  ad 
carcinomatis  signa ,  Albersus  etiam  in  sola  induratione  seirrhosa  ohser- 
vauit.  Ceterum  dolor  in  hac  morbi  periodo  continuus  est,  vehemen- 
tissimus  et  ita  urens,  ut  plerumque  ab  aegrotis  comparetur  carboni  can¬ 
denti  in  ventriculo  posito.  Pembertonus  addit,  dolorem  mitiorem 
reddi  alimentis  hiandis  et  mucilaginosis ,  contra  augeri  acribus  et  salsis. 
Sed  haec  de  scirrho  quoque  valent,  ita,  ut  ante  cadaveris  sectionem  vix 
vere  praedicere  possis,  aut  scirrlimn  exulceratum  inventum  iri ,  aut  se¬ 
cus  esse  futurum.  Mors  plerumque  placida  est  et  tranquilla,  rarius  con¬ 
vulsionibus  aut  suffocatione  turbata.  Rupta  autem  membrana  externa 
ventriculi,  quae  eo  continentur,  in  cavitatem  abdominalem  effunduntur 
et  celerrima  mors  sequitur,  iam  in  secundo  interdum  morbi  stadio  vi¬ 
tae  finem  inferens.  Rara  quoque  exstant  quaedam  exempla  scirrhorum 
et  carcinomatum  ventriculi ,  quae  nullis  sese  signis  manifestasse  aiunt 


66)  Pemberton  uber  versch.  Krankh.  des  Unterleibes  a.  d.  Engl.  von  Ger- 
liard  v.  d.  Busch  mit  Anmerk.  von  Albers.  Bremen*i8ipr.  pag.  i56. 

auctores,  Eb.  potissimum  exstant  apud  Mqrgagnium  6<)  atque  Al- 
bersum  6S)  » 

$•  2. 

Perdifficilis  saepe  est  scirrhi  ventriculi  diagnosis,  quare  et  Pem- 
BERTonus  69)  aperte  profitetur,  nullum  se  signum  nosse,  quod  incipien¬ 
tis  morbi  praesentiam  certam  reddat  atque  indubitatam.  Neque  de 
scirrho  ventriculi  incipiente  certi  esse  possumus,  nisi  ventriculi  tumo¬ 
rem  illum,  quem  supra  descripsimus,  perceperimus  sub  tactu  dolentem, 
et  coniuncium  cum  vomitu  materiam  nigricantem  foetidamque  reiiciente 
et  ex  ingestis  ventriculo  quibuscunque  inter  summum  dolorem  aucto; 
tum  accesserit  cachectica  facies  et  lentum  quidem,  sed  manifestum  mole¬ 
stiarum  omnium  augmentum.  Tamen  non  ex  singulis,  iisque  ipdiui- 
duis  synq  tornati bus  diagnosis  desumenda  est,  sed  iis  potius,  quae  dixi¬ 
mus,  omnibus  inter  se  commictis.  Ab  inflammatione  ventriculi  chro* 
nica  difficillime,  praesertim  in  initio  suo,  distingui  potest  scirrhus,  fa¬ 
cilius  a  vomitu  spastico .  Hic  enim  citius  et  sine  prodromis  aegrotos 
inuadit,  cum  liysieria  aliisque  affectionibus  spasticis  coniunctus  est,  nec 
purulenti,  sed  fluidi  aquosi  eiectionem  comitem  habet;  quamuis  Char- 
DELUS  70  )  affirmat,  se  in  vomitu  quoque  mere  spastico  materiam  subni¬ 
gram  eiectam  obseruasse.  Ab  indurato  autem  hepatis  lobo  sinistro , 
qui  medicum  facile  decipere  potest,  praesertim  ubi  tumorem  habes  iu 
regione  epigastrii,  et  vomitum  vehementiorem  ex  compresso  ventriculo 
excitatum,  eo  scirrhus  ventriculi  differt,  quod  praeter  reliqua  affecti 
hepatis  signa  pathognomoniea  adsit  cutis  color  flavesceus,  et  excrementa 
albida,  et  argillacea  quasi,  deponantur,  tum  eo  inprimis,  quod  aegroti 
antrorsum  inclinati  levatos  sese  sentiant^  quod  secus  est  in  scirrho  yen-» 


67)  cf.  Charbel  1.  c.  pag.  4 17. 

68)  Pembekton  1.  c,  pag.  i54.  in  adnotat. 

69)  1.  c.  pag.  1 56.  70)  1.  c  p.  482. 

triculL  In  pancreatis  autem  scirrho  dolor  profundius  residet,  et,  quod 
vomitu  eiicitur  ,  fluidum  non  purulentum  est  ,  sed  saliuae  potius  natu¬ 
ram  refert.  # 

Ceterum  et  cum  morbo  nigro  Hippocratis  cumque  multis  aliis 
morbis  ,  qui  vomitum  chronicum  comitem  habent,  confundi  posset 
scirrhus  ventriculi,  ad  quos  pertinent  calculi  fellei  atque  urinarii , 
aneurysmata ,  tubercula  pulmonum ?  indurationes  et  scirrhi  glandu - 
larum  meseraicarurn  ,  abscessus  et  herniae  ventriculi ,  prolapsus 
uteri ,  stricturae  intestinorum  et  alia  plura.  Sed  habent  haec  omnia 
peculiaria  et  propria  sibi  symptomata,  atque  qui  accurate  respicit,  om¬ 
nem  facile  hac  in  re  errorem  effumet. 

$•  3. 


Scirrhus  quum  modo  io  cardia,  modo  in  pyloro,  modo  in  fundo 
ventriculi  sedem  suam  habeat,  hoc  curarunt  medici,  ut  signa  quaedam 
afferrent  ,  ex  quibus  varia  scirrhi  et  carcinomatis  in  ventriculo  sedes  ac¬ 
curatius  cognosceretur.  Haec  mihi  liceat  breuius  enumerare. 

I.  Signa  scirrhi  cardiae .  Primarium  scirrhi  in  cardia  residen¬ 
tis  signum  dolor  esse  videtur  in  cardiae  regione  fixus,  qui  potissimum 
pOSt  assumtos  cibos  exoritur.  Huno  dolorem  PembertoNUS  tCn* 
sioni  simillimum  esse  ait  et  circumscriptum,  qui  ad  dorsum  usque  pro¬ 
pagetur  et  cum  sensu  suffocationis  optime  pomparari  possit.  Cibi  de- 
glutiti  et  ad  dolentem  illum  locum  descendentes  ibi  paulisper  haesitare 
videntur,  et,  morbo  maiorem  iam  gradum  nacto,  vomitu  peculiari  quo¬ 
dam  eoque  ad  singultus  naturam  proxime  accedente  statim  reiiciuntur. 
Pembertonus  contendit  quoque,  in  aegrotis  multum  emaciatis  tumorum 
tactu  percipi  posse,  quod  contra  negat  Chardelus  :a). 

II.  Signa  scirrhi  pylori .  In  hoc  non  statim  post  ingestos  cibos, 


71)  1.  c.  pag.  1 55.  72)  1.  1.  pag.  470. 

uti  in  scirrho  cardiae  res  est,  oritur  vomitus,  sed  duabus  demum  tri- 
husue  lioris  praeterlapsis*,  cibi  eiecti  concocti  magis  sunt  et  materia  ni¬ 
gricante  commixti.  Dolor  praecipue  versus  hypochondrium  dextrum; 
quo  et  tumor  deprehenditur,  sedem  habet ,  multumque  augetur  a 
tactu  externo.  Adest  plerumque  pertinacissima  alui  obstructio,  rarius 
diarrhoea»  Exteuditur  etiam  in  hoc  morbo  ventriculus  interdum  ita, 
ut  ad  ipsum  os  pubis  usque  descendat  73).  Broussaisus  quoque  affir¬ 
mat,  pylorum,  qui  ab  initio  morbi  fere  clausus  sit,  hoc  diutius  persi¬ 
stente,  nonnumquam  ita  relaxari,  ut  cibi  crudi  intrent  intestina  ibique 
inflamma ti onern  pro  creent. 

III.  Signa  scirrhi  fundi  ventriculi.  Parum  in  eo  distendi  potest 
ventriculus,  tumor  plerumque  ingens  percipitur  in  epigastrio,  quem 
ad  hypochondrium  sinistrum  usque  interdum  transire  dicunt.  Vomi¬ 
tus  etiam  rarior  esse  solet,  quam  in  scirrho  cardiae. 

Fit  etiam  interdum,  ut  in  omnibus  illis,  quas  dixi,  regionibus  phi* 
res  scirrhi  et  simul  inueniantur_,  quo  necesse  est,  symptomata  vehe* 
inentiora  existere,  mortemque  multum  exinde  praecipitari.  « 

Denique  Schwarzenbergius  74)  laudabilem  operam  consumsit  in 
inuestigandis  signis ,  quibus  scirrhi  singularum  membranarum  ventriculi 
distincte  cognoscerentur.  Sed  vereor,  ut  quisquam  ad  hunc  finem  sit 
peruenturus. 

$,  4. 

Ad  caussas  scirrhi  praedisponentes  pertinent  inprimis  aetas 
virilis  (nullum  enim  memini  hominem  ante  trigesimum  vitae  annum 
hoc  morbo  correptum),  temperamentum  porro  melancholicum  et  consti¬ 
tutio  corporis  lymphatica.  Omnium  creberrime  scirrhus  ventriculi  in* 


y3)  Buoussais  1,  c.  pag.  ig4  s<p 
*?4)  1.  c.  pag.  55. 

ter  sextum  et  trigesimum  atque  sexagesimum  sextum  annum  obs  eruatur. 
Mares  quoque  saepius,  quam  feminae75),  Iioc  morbo  corripi  dicuntur, 
infantes  nunquam*  Denique  et  Broussaisus 76)  loci,  quo  quis  degit, 
tumiditatem  ad  caussas  scirrhi  ventriculi  refert. 

Quod  caussam  proximam  attinet,  ea  fere  semper  mihi  videtur 
quaerenda  esse  in  inflammatione  ventriculi  eiusque  glandularum  chro¬ 
nica  ,  licet  exempla  non  desint  scirrhi  ventriculi  ex  haematemesi  ex¬ 
orti.  Sed  quod  indurationes  ventriculi  saepe  in  carcinoma  abeant, 
huius  rei  caussa  haud  dubie  repetenda  est  a  continua  indurationis 
irritatione,  quae  reiterala  vice  et  excitat  et  sustinet  inflammationes. 
Caussae  igitur  occasionaies  scirrhi  ventriculi  non  aliae  sunt,  ac  illae, 
quas  iam  supra  exposui  in  gastritidis  et  acutae,  et  chronicae  aetiologia. 
Tamen  non  alienum  erit,  eas,  quibus  saepissime  scirrhus  excitatur,  bre¬ 
vibus  commemorare.  Pertinent  scilicet  huc  scabies  aliaque  exanthe¬ 
mata  retropulsa,  haemorrhoidum  mensiumque  suppressio  ,  metasta¬ 
ses  arthriticae,  ulcera  intempestive  sanata;  porro  nimius  spirituoso- 
rum  usus,  refrigeria  admissa,  labores  cum  abdominis  compressione 
coniuncti,  luxationes  et  fracturae  cartilaginis  xiphoideae,  thoraces  fe¬ 
minarum,  venena  acria  et  corrosiua,  laesiones  ct  contusiones  ventri¬ 
culi,  et  animi  pathemata  deprimentia,  qualia  sunt  tristitia,  moeror  et 

huius  generis  alia. 


Pessima  in  scirrho  ventriculi  prognosis  est,  quod  facile  patet, 
si  reputaueris,  morbum  ab  initio  suo  difficillime  recte  cognosci,  post¬ 
ea  autem,  ubi  iara  ad  gradum  maiorem  peruenerit,  omnem  fere  re¬ 
mediorum  efficaciam  constanter  et  pertinaciter  eludere. 

*  §•  '  •  •  •  - 

In  cadauerum  sectionibus  scirrhum  ventriculi  variis  in  locis  in¬ 
venimus,  nimirum  in  cardia,  pyloro  et. fundo  ventriculi,  uti  iam  su- 


75)  Chaf.del  I.  c.  pag.  455. 


76)  1.  c.  iga. 

pra  monuimus.  Frequentissimus  tamen  omnium  pylori  scirrhus  est; 
Interdum  quoque  omnes  istas  ventriculi  regiones  scirrhis  obsessas  con¬ 
spicimus,  Cardiae  autem  et  pylori  scirrhi  modo  partiales  sunt,  modo 
totales,  ita  ut  nonnunquam  cardiam  atque  pylorum  prorsus  obstru¬ 
ant,  cuius  rei  exempla  narrant  Amilhonits,  Riverius77)  et  alii.  Circa 
scirrhum  et  carcinoma  vasa  varicosa  existunt  et  margines  ulceris  cal- 
dosi.  Membrana  ventriculi  intima  modo  rubra,  modo  nigra  conspici- 
tur,  tecta  simul  vasis  turgescentibus  et  varicosis.  Scirrhi  autem  ipsi 
e  variis  ventriculi  locis,  variisque,  quae  eum  componunt,  partibus 
originem  habere  videntur78). 

a)  Glandulae  ventriculi  durae  et  tuberculosae  inueniuntur,  earum* 
que  induratio  sensim  sensimque  ventriculi  tunicis  communicatur. 

h)  Lympha  effusa  in  telam  cellulosam,  quae  est  inter  ventriculi 
membranas,  tumorem  ibi  efficit  variae  magnitudinis,  et  molliorem ,  quam 
qui  glandularum  esse  solet.  Haec  materies  in  cellulis  congesta  atque 
collecta  a  Chardelo  albumini  cocto  similis  esse  dicitur,  et  proxime 
accedere  videtur  materiae  illi  cerebriformi  (Encephaloides  s.  inatiere 
cei ebriforme) >  quam  Laennecus  79)  ita  describit:  „est  materia  coloris 
„1  a  et  ei  et  similis  substantiae  medullari  cerebri  infantum.rt  Hanc  sae¬ 
pissime  in  scirrhis  ventriculi  occurrere  contendit  8°)*  imo  carcinomata 
ventriculi  addit  interdum  ex  ea  sola  constare,  quam  vocat  „de'ge'ne'ra- 
tion  cerebriforme  des  organes^  (rnedullary  sarcoma  secundum  Aber- 
nethyum.)  Ex  Laenneci  obseruatis  ista  destructio  plerumque  posita 
est  in  tunica  musculari  ventriculi,  et,  quod  exinde  oritur,  carcinoma 
saepissime  perforationem  ventriculi  putat  efficere.  Fungum  autem 


77)  cf.  VoiGTEL  1.  c.  pag.  520. 

78)  C  HAE  DEL  1.  C,  pag.  428«  sq» 

7g)  Dictionnaire  des  Sciences  medicales.  Tom.  Xij.  pag.  167. 
80)  ibid.  pag.  176. 

haematodem y  morbo  nostro  simillimum,  nusquam  in  ventriculo  In¬ 
ventum  esse  legimus, 

c)  Iudurationes  et  tubercula  e  membrana  mucosa  ventriculi  ena¬ 
scuntur  et  serius  demum  reliquas  huius  organi  tunicas  in  morbi  socie* 
talem  vocant*  Illa  autem  ipsa  membrana  plerumque  solito  crassior, 
interdum  etiam  exulcerata  conspicitur* 

Ceterum,  ubicunque  scirrhus  in  ventriculo  sedem  suam  habent, 
fere  semper  glandulae  lymphaticae  secundario  modo  afficiuntur. 

Ipsius  autem  scirrhi  magnitudo  varia  est;  modo  nucis  auellanae 
tantummodo,  modo  capitis  infantilis  magnitudinem  aequans  8l).  Mem¬ 
branae  ventriculi  non  solum  erosae  ,  verum  etiam  perforatae  inue- 
niuntur,  et  membrana  interna  cartilaginosam  interdum  habet  duritiem. 
Saepissime  simul  cum  scirrho  ventriculi  aliorum  organorum  abnor¬ 
mitates  coniunctas  obseruamus,  quae  illius  vel  caussae  sunt ,  vel  effe¬ 
ctus.  Huius  generis  potissimum  sunt  intestinorum  stricturae,  scirrhi 
et  indurationes  pancreatis,  hepatis,  lienis,  glandularum  meseraicarum, 
omenti,  vesicae  urinariae  et  tubercula  iecoris;  porro  exulcerationes 
eorum,  quae  modo  diximus,  organorum,  vel  singulorum,  vel  omnium; 
denique  adhaesiones  inter  ventriculum  atque  hepar,  pancreas  et  alia 
viscera  abdominalia. 

His  breuiter  a  me  expositis,  ad  tabularum,  quas  huic  dissertationi 
adiunxi,  explicationem  transeo,  quo  imagine  illustrem  varios  ,  pei* 
quos  chronica  ventriculi  inflammatio  ad  scirrhum  usque  et  carcinoma 
abeat,  gradus. 

8l)  VoiGTEL  1.  C.  pag.  432. 


T  A  B.  I. 

Exhibet  ea  partem  superficiei  internae  oesophagi  atque  ventriculi, 
praeciso  utriusque  pariete  anteriore.  Tunicam  ventriculi  mucosam  in¬ 
flammatione  obsessam  esse  testantur  vasorum  sanguine  repletorum  fasci¬ 
culi  ruberrimi,  qui  frequentissimi  depreliendiintur  ad  curuaturam  ven¬ 
triculi  minorem  atque  cardiam.  Praeterea ,  ut  adaucta  tunicae  mucosae 
crassitudo,  eaque  maxima  in  inferiore  oesophagi  atque  cardiae  regione, 
in  conspectum  veniat,  particula  illius  tunicae  a  musculari  est  separata. 

Haec  tunicae  mucosae  inflammatio  chronica,  quae  nullis  per  vitam 
signis  sese  prodiderat ,  inuenta  est  in  sectione  cadaveris  pueri  decennis, 
qui  a  MDCCCXIV  tussi  conuulsiua  cum  hydrope  anasarca  complicata 
laborans  in  nosocomium  Lipsiense  erat  translatus;  quibus  morbis  serius 
superuenemnt  hydrocephali  atque  Lydrothoracis  signa,  coniuncta  cum 
epilepsia.  Praeter  illam ,  quam  modo  commemorauiinus ,  tunicae  mu¬ 
cosae  ventriculi  affectionem,  aliorum  quoque  organorum  abnormitates 
fuerunt  conspicuae,  quas  tamen,  quum  ad  consilium  meurn  non  perti¬ 
neant,  hic  silentio  praetermittendas  esse  censeo,  inprimis  quum  uberius 
sint  descriptae  ab  Exp.  Holzhauseno  82),  quo  ablegatos  cupio  lectores 
meos.  Qui  tamen  quum  disseri ationi  imaginem  Imius  ventriculi  non 
adiunxisset ,  exoptatissima  mihi  fuit  Exp.  Ceiiutti  Leneuoientia ,  qui 
mihi  hanc  iconem,  quam  tum  temporis  sibi  delineandam  curauerat,  tra¬ 
didit,  ut  eam  aeri  incisam  commentationi  meae  adiicerem.  111.  Clarus, 
praeceptor  egregius  et  laude  mea  multo  maior,  a  quo  huius  rei  veniam 
petii,  non  tantum  rogatam  dedit,  verum  etiam  suam  huius  ventriculi 
picturam  benigne  mihi  commodavit,  quo  aeris  scalptor,  utraque  inter 
se  comparata,  propius  accederet  ad  naturam. 

T  A  B.  1 1. 

Ventriculum  ea  repraesentat,  cuius  paries  anterior  a  cardia  pylorum 
versus  ad  dimidiam  partem  apertus  et  deorsum  reuolutus  est,  ita,  ut  car- 


82)  Dissertatio  de  tussi  conuulsiua.  Lips.  MDCCCXV 

cinoma,  praecipue  io  posteriore  pariete  positum  et  totam  fere  pylorum 
praecludens,  appareat. 

A.  A.  Pars  parietis  anterioris  non  aperta. 

a.  a.  a.  a.  Margo  eminens,  quae  circumdat  locum  affectum. 

b.  b.  Locus  carcinomatis  maxime  eminens  et  in  lloccos  deductus. 

c.  c.  Antrum  pylori. 

d.  Pylorus. 

e.  e.  e.  Pars  sana  et  integra  superficiei  internae  ventriculi. 

Et  hic  ventriculus,  et  ilie,  qui  sequente  tabula  conspicitur,  in 
theatro  nostro  anatomico  rcpcrinntnr,  eosque  Exc.  Webjbri  auctoritate 
depingendos  et  aeri  incidendos  curaui. 

T  A  B.  IIT. 

-  ■  .  .  .  ..  4. _  _  .  .  ..  .  . 

Ventriculum  exhibet  iuuersum,  qui  in  media  cnruatura  minore 
et  anteriorem  et  posteriorem  parietem  versus  induratus  est.  Cuius  ia 
loci  indurati  superficie  interna  fossa  reperitur  fere  orbicularis  ,  magnitu¬ 
dinis  Ioachimici,  quae  margine  coronata  est  eminente  et  calloso.  In 
parte  fossae  posteriore  lobi  conspiciuntur  pancreatis  hoc  in  Joco  cum 
ventriculo  concreti,  quae  adhaesio  perforationem  impedi  ni  t.  Contra 
autem  minor  pars  plane  perforata  est.  Praeterea  alia  fossa  animad¬ 
vertitur  minus  profunda,  cuius  m  fundo  fibrae  musculares  apparent, 
tanquam  cultro  praeparatae  83). 

a  a.  Pars  ventriculi  superior,  eaque  callosa,  sublata,  ut  totus  de» 
structionis  ambitus  possit  conspici. 

b.  Pars  pancreatis  cum  ventriculo  concreta. 

c.  Perforatio  ventriculi. 

d.  Fi  brae  musculares  denudatae. 

83)  c£.  Cerutti  Beschreibung  der  patholog.  Praparate  des  anatora,  The  a» 
ters  zu  Leipzig.  Leipz.  1819.  pag.  22O.  No.  863- 

